ai4bharat/Pralekha huggingface dataset:
ਉਪ ਰਾਸ਼ਟਰਪਤੀ ਸਕੱਤਰੇਤ
ਸ਼੍ਰੀ ਜਗਦੀਪ ਧਨਖੜ ਨੇ ਭਾਰਤ ਦੇ 14ਵੇਂ ਉਪ ਰਾਸ਼ਟਰਪਤੀ ਅਤੇ ਰਾਜ ਸਭਾ ਦੇ ਸਭਾਪਤੀ ਵਜੋਂ ਸਹੁੰ ਚੁੱਕੀ
ਸ਼੍ਰੀ ਜਗਦੀਪ ਧਨਖੜ ਨੇ ਅੱਜ ਭਾਰਤ ਦੇ ਚੌਦਵੇਂ ਉਪ ਰਾਸ਼ਟਰਪਤੀ ਅਤੇ ਰਾਜ ਸਭਾ ਦੇ ਸਭਾਪਤੀ ਵਜੋਂ ਅਹੁਦਾ ਸੰਭਾਲ ਲਿਆ ਹੈ। ਇੱਕ ਉੱਘੇ ਵਕੀਲ ਅਤੇ ਪੱਛਮੀ ਬੰਗਾਲ ਦੇ ਸਾਬਕਾ ਰਾਜਪਾਲ ਸ੍ਰੀ ਧਨਖੜ ਨੂੰ ਅੱਜ ਰਾਸ਼ਟਰਪਤੀ ਭਵਨ ਵਿਖੇ ਆਯੋਜਿਤ ਸਹੁੰ ਚੁੱਕ ਸਮਾਗਮ ਦੌਰਾਨ ਰਾਸ਼ਟਰਪਤੀ ਸ੍ਰੀਮਤੀ ਦ੍ਰੋਪਦੀ ਮੁਰਮੂ ਨੇ ਅਹੁਦੇ ਦੀ ਸਹੁੰ ਚੁਕਾਈ।
ਸਹੁੰ ਚੁੱਕਣ ਤੋਂ ਪਹਿਲਾਂ ਸ਼੍ਰੀ ਧਨਖੜ ਨੇ ਅੱਜ ਸਵੇਰੇ ਰਾਜਘਾਟ ਜਾ ਕੇ ਮਹਾਤਮਾ ਗਾਂਧੀ ਨੂੰ ਸ਼ਰਧਾਂਜਲੀ ਭੇਟ ਕੀਤੀ। ਉਨ੍ਹਾਂ ਇੱਕ ਟਵੀਟ ਵਿੱਚ ਕਿਹਾ, "ਪੂਜਨੀਕ ਬਾਪੂ ਨੂੰ ਸ਼ਾਂਤ ਅਤੇ ਗੌਰਵਸ਼ਾਲੀ ਰਾਜਘਾਟ ਵਿੱਚ ਸ਼ਰਧਾਂਜਲੀ ਭੇਟ ਕਰਦੇ ਹੋਏ ਭਾਰਤ ਦੀ ਸੇਵਾ ਵਿੱਚ ਹਮੇਸ਼ਾ ਰਹਿਣ ਲਈ ਸੁਭਾਗਾ, ਪ੍ਰੇਰਿਤ ਅਤੇ ਉਤਸ਼ਾਹਿਤ ਮਹਿਸੂਸ ਕੀਤਾ।"
ਸ਼੍ਰੀ ਜਗਦੀਪ ਧਨਖੜ ਬਾਰੇ ਸੰਖੇਪ ਜਾਣਕਾਰੀ ਹੇਠਾਂ ਦਿੱਤੀ ਗਈ ਹੈ-
1. ਵਿੱਦਿਅਕ ਅਤੇ ਪੇਸ਼ੇਵਰ ਪਿਛੋਕੜ
ਸ੍ਰੀ ਧਨਖੜ ਨੇ ਆਪਣੀ ਮੁੱਢਲੀ ਪੜ੍ਹਾਈ ਪਿੰਡ ਕਿਠਾਣਾ ਦੇ ਸਰਕਾਰੀ ਪ੍ਰਾਇਮਰੀ ਸਕੂਲ ਤੋਂ ਹਾਸਲ ਕੀਤੀ। ਇਸ ਤੋਂ ਬਾਅਦ, ਉਨ੍ਹਾਂ ਨੇ ਸਰਕਾਰੀ ਮਿਡਲ ਸਕੂਲ, ਘਰਧਾਨਾ ਅਤੇ ਸੈਨਿਕ ਸਕੂਲ, ਚਿਤੌੜਗੜ੍ਹ ਤੋਂ ਸਿੱਖਿਆ ਹਾਸਲ ਕੀਤੀ। ਆਪਣੀ ਕਾਲਜ ਦੀ ਪੜ੍ਹਾਈ ਲਈ, ਸ੍ਰੀ ਧਨਖੜ ਨੇ ਮਹਾਰਾਜਾ ਕਾਲਜ, ਜੈਪੁਰ ਵਿੱਚ ਦਾਖਲਾ ਲਿਆ ਅਤੇ ਬੀਐੱਸਸੀ  ਭੌਤਿਕ ਵਿਗਿਆਨ ਵਿੱਚ ਪਾਸ ਕੀਤੀ। ਇਸ ਤੋਂ ਬਾਅਦ ਉਨ੍ਹਾਂ ਨੇ ਰਾਜਸਥਾਨ ਯੂਨੀਵਰਸਿਟੀ ਤੋਂ ਕਾਨੂੰਨ ਦੀ ਡਿਗਰੀ ਹਾਸਲ ਕੀਤੀ।
ਸ੍ਰੀ ਜਗਦੀਪ ਧਨਖੜ ਨੇ ਆਪਣਾ ਪੇਸ਼ੇਵਰ ਕਰੀਅਰ ਇੱਕ ਵਕੀਲ ਵਜੋਂ ਸ਼ੁਰੂ ਕੀਤਾ ਅਤੇ ਪਹਿਲੀ ਪੀੜ੍ਹੀ ਦੇ ਪੇਸ਼ੇਵਰ ਹੋਣ ਦੇ ਬਾਵਜੂਦ, ਉਹ ਦੇਸ਼ ਦੇ ਚੋਟੀ ਦੇ ਕਾਨੂੰਨੀ ਮਾਹਿਰਾਂ ਵਿੱਚੋਂ ਇੱਕ ਬਣ ਗਏ। 1990 ਵਿੱਚ, ਉਨ੍ਹਾਂ ਨੂੰ ਰਾਜਸਥਾਨ ਹਾਈਕੋਰਟ ਵਲੋਂ ਇੱਕ ਸੀਨੀਅਰ ਵਕੀਲ ਵਜੋਂ ਨਾਮਜ਼ਦ ਕੀਤਾ ਗਿਆ ਸੀ। ਉਦੋਂ ਤੋਂ, ਸ਼੍ਰੀ ਜਗਦੀਪ ਧਨਖੜ ਮੁੱਖ ਤੌਰ 'ਤੇ ਸੁਪਰੀਮ ਕੋਰਟ ਵਿੱਚ ਪ੍ਰੈਕਟਿਸ ਕਰ ਰਹੇ ਹਨ ਅਤੇ ਉਨ੍ਹਾਂ ਦੇ ਕੰਮ ਦਾ ਮੁੱਖ ਖੇਤਰ ਸਟੀਲ, ਕੋਲਾ, ਮਾਈਨਿੰਗ ਅਤੇ ਅੰਤਰਰਾਸ਼ਟਰੀ ਵਪਾਰਕ ਸਾਲਸੀ ਨਾਲ ਸਬੰਧਤ ਮੁਕੱਦਮੇ ਹਨ। ਉਹ ਦੇਸ਼ ਦੀਆਂ ਵੱਖ-ਵੱਖ ਹਾਈਕੋਰਟਾਂ ਵਿੱਚ ਪੇਸ਼ ਹੋਏ ਹਨ ਅਤੇ 30 ਜੁਲਾਈ, 2019 ਨੂੰ ਪੱਛਮੀ ਬੰਗਾਲ ਦੇ ਰਾਜਪਾਲ ਦਾ ਅਹੁਦਾ ਸੰਭਾਲਣ ਤੱਕ ਰਾਜ ਦੇ ਸਭ ਤੋਂ ਸੀਨੀਅਰ ਨਾਮਜ਼ਦ ਵਕੀਲ ਸਨ। ਆਪਣੇ ਕਾਨੂੰਨੀ ਕਰੀਅਰ ਦੌਰਾਨ, ਸ਼੍ਰੀ ਧਨਖੜ 1987 ਵਿੱਚ ਰਾਜਸਥਾਨ ਹਾਈਕੋਰਟ ਬਾਰ ਐਸੋਸੀਏਸ਼ਨ, ਜੈਪੁਰ ਦੇ ਪ੍ਰਧਾਨ ਚੁਣੇ ਜਾਣ ਵਾਲੇ ਸਭ ਤੋਂ ਘੱਟ ਉਮਰ ਦੇ ਵਿਅਕਤੀ ਸਨ। ਇੱਕ ਸਾਲ ਬਾਅਦ, ਉਹ 1988 ਵਿੱਚ ਰਾਜਸਥਾਨ ਬਾਰ ਕੌਂਸਲ ਦੇ ਮੈਂਬਰ ਵੀ ਬਣੇ।
2. ਸੰਸਦੀ ਅਤੇ ਜਨਤਕ ਜੀਵਨ
ਸ਼੍ਰੀ ਜਗਦੀਪ ਧਨਖੜ 1989 ਵਿੱਚ ਝੁੰਝਨੂ ਸੰਸਦੀ ਹਲਕੇ ਤੋਂ ਭਾਰਤ ਦੀ ਸੰਸਦ ਲਈ ਚੁਣੇ ਗਏ ਸਨ। ਇਸ ਤੋਂ ਬਾਅਦ ਉਨ੍ਹਾਂ ਨੇ 1990 ਵਿੱਚ ਸੰਸਦੀ ਮਾਮਲਿਆਂ ਦੇ ਮੰਤਰਾਲੇ ਵਿੱਚ ਰਾਜ ਮੰਤਰੀ ਵਜੋਂ ਵੀ ਕੰਮ ਕੀਤਾ। 1993 ਵਿੱਚ, ਉਹ ਅਜਮੇਰ ਜ਼ਿਲ੍ਹੇ ਦੇ ਕਿਸ਼ਨਗੜ੍ਹ ਹਲਕੇ ਤੋਂ ਰਾਜਸਥਾਨ ਵਿਧਾਨ ਸਭਾ ਲਈ ਚੁਣੇ ਗਏ ਸਨ। ਇੱਕ ਵਿਧਾਇਕ ਅਤੇ ਸਾਂਸਦ ਵਜੋਂ ਸ੍ਰੀ ਧਨਖੜ ਨੇ ਲੋਕ ਸਭਾ ਅਤੇ ਰਾਜਸਥਾਨ ਵਿਧਾਨ ਸਭਾ ਵਿੱਚ ਮਹੱਤਵਪੂਰਨ ਕਮੇਟੀਆਂ ਦੇ ਮੈਂਬਰ ਵਜੋਂ ਕੰਮ ਕੀਤਾ। ਕੇਂਦਰੀ ਮੰਤਰੀ ਹੋਣ ਦੇ ਨਾਤੇ, ਉਹ ਯੂਰਪੀ ਸੰਸਦ ਵਿੱਚ ਇੱਕ ਸੰਸਦੀ ਸਮੂਹ ਦੇ ਉਪ ਨੇਤਾ ਵਜੋਂ ਇੱਕ ਵਫ਼ਦ ਦੇ ਮੈਂਬਰ ਵੀ ਰਹੇ ਹਨ।
ਜੁਲਾਈ 2019 ਵਿੱਚ, ਸ੍ਰੀ ਧਨਖੜ ਨੂੰ ਪੱਛਮੀ ਬੰਗਾਲ ਦਾ ਰਾਜਪਾਲ ਨਿਯੁਕਤ ਕੀਤਾ ਗਿਆ ਸੀ।
3. ਨਿੱਜੀ ਵੇਰਵੇ
ਨਾਮ: ਸ਼੍ਰੀ ਜਗਦੀਪ ਧਨਖੜ
ਪਿਤਾ ਦਾ ਨਾਮ: ਸਵਰਗੀ ਸ਼੍ਰੀ ਗੋਕਲ ਚੰਦ
ਮਾਤਾ ਦਾ ਨਾਮ: ਸਵਰਗੀ ਸ਼੍ਰੀਮਤੀ ਕੇਸਰੀ ਦੇਵੀ
ਜਨਮ ਮਿਤੀ: 18 ਮਈ, 1951
ਜਨਮ ਸਥਾਨ: ਪਿੰਡ ਕਿਠਾਣਾ, ਜ਼ਿਲ੍ਹਾ ਝੁੰਝਨੂ, ਰਾਜਸਥਾਨ
ਵਿਆਹੁਤਾ ਸਥਿਤੀ: ਵਿਵਾਹਿਤ 
ਜੀਵਨਸਾਥੀ ਦਾ ਨਾਮ: ਡਾ. ਸੁਦੇਸ਼ ਧਨਖੜ
ਔਲਾਦ : ਇੱਕ ਬੇਟੀ 
ਕਿਤਾਬਾਂ ਦੇ ਉਤਸ਼ਾਹੀ ਪਾਠਕ, ਸ਼੍ਰੀ ਧਨਖੜ ਇੱਕ ਖੇਡ ਪ੍ਰੇਮੀ ਵੀ ਹਨ ਅਤੇ ਰਾਜਸਥਾਨ ਓਲੰਪਿਕ ਸੰਘ ਅਤੇ ਰਾਜਸਥਾਨ ਟੈਨਿਸ ਸੰਘ ਦੇ ਪ੍ਰਧਾਨ ਵੀ ਰਹਿ ਚੁੱਕੇ ਹਨ। ਸੰਗੀਤ ਸੁਣਨਾ ਅਤੇ ਯਾਤਰਾ ਕਰਨਾ ਵੀ ਉਨ੍ਹਾਂ ਦੇ ਸ਼ੌਕ ਹਨ। ਉਹ ਅਮਰੀਕਾ, ਕੈਨੇਡਾ, ਯੂਕੇ, ਇਟਲੀ, ਸਵਿਟਜ਼ਰਲੈਂਡ, ਜਰਮਨੀ, ਆਸਟ੍ਰੇਲੀਆ, ਨਿਊਜ਼ੀਲੈਂਡ, ਚੀਨ, ਹਾਂਗਕਾਂਗ, ਸਿੰਗਾਪੁਰ ਆਦਿ ਸਮੇਤ ਕਈ ਦੇਸ਼ਾਂ ਦੀ ਯਾਤਰਾ ਕਰ ਚੁੱਕੇ ਹਨ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਅੱਪਡੇਟ
ਰਾਸ਼ਟਰਵਿਆਪੀ ਕੋਵਿਡ ਟੀਕਾਕਰਣ ਮੁਹਿੰਮ ਦੇ ਤਹਿਤ ਹੁਣ ਤੱਕ ਕੁੱਲ 220.66 ਕਰੋੜ  ਟੀਕੇ ਲਗਾਏ ਜਾ ਚੁੱਕੇ ਹਨ।
ਬੀਤੇ 24 ਘੰਟਿਆਂ ਵਿੱਚ 83 ਟੀਕੇ ਲਗਾਏ ਗਏ
ਭਾਰਤ ਵਿੱਚ ਐਕਟਿਵ ਮਰੀਜ਼ਾਂ ਦੀ ਸੰਖਿਆ 11,393 ਹੈ
ਐਕਟਿਵ ਕੇਸਾਂ ਦੀ ਦਰ 0.03% ਹੈ
ਠੀਕ ਹੋਣ ਦੀ ਵਰਤਮਾਨ ਦਰ 98.79% ਹੈ
ਬੀਤੇ ਚੌਬੀ ਘੰਟਿਆਂ ਦੌਰਾਨ 2,661 ਲੋਕ ਠੀਕ ਹੋਏ, ਹੁਣ ਤੱਕ ਠੀਕ ਹੋਏ ਕੁੱਲ ਲੋਕਾਂ ਦੀ ਸੰਖਿਆ 4,44,39,965 ਹੈ
ਪਿਛਲੇ ਚੌਬੀ ਘੰਟਿਆਂ ਵਿੱਚ 1,021 ਨਵੇਂ ਮਾਮਲੇ ਸਾਹਮਣੇ ਆਏ
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ  ਹੈ
ਸਪਤਾਹਿਕ ਪਾਜ਼ਿਟਿਵਿਟੀ ਦਰ  ਹੈ
ਹੁਣ ਤੱਕ ਕੁੱਲ 92.89 ਕਰੋੜ ਟੈਸਟ ਕੀਤੇ ਜਾ ਚੁੱਕੇ ਹਨ, ਪਿਛਲੇ 24 ਘੰਟਿਆਂ ਵਿੱਚ 1,31,172 ਟੈਸਟ ਕੀਤੇ ਗਏ।
ਗ੍ਰਹਿ ਮੰਤਰਾਲਾ
ਕੇਂਦਰੀ ਗਿ੍ਹ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਨੇ ਕੈਬਿਨਟ ਵਲੋਂ ਗੰਨਾ ਕਿਸਾਨਾਂ ਲਈ ਗੰਨੇ ਦਾ ਉਚਿਤ ਅਤੇ ਲਾਭਕਾਰੀ ਮੁੱਲ ਵਧਾਉਣ ਲਈ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦਾ ਧੰਨਵਾਦ ਕੀਤਾ
ਕਿਸਾਨਾਂ ਨੂੰ ਖੁਸ਼ਹਾਲ ਅਤੇ ਮਜਬੂਤ ਬਣਾਉਣ ਲਈ ਸਮੇਂ ਸਮੇਂ ਤੇ ਮੋਦੀ ਸਰਕਾਰ ਨੇ ਕਈ ਮਹੱਤਵਪੂਰਣ ਕਦਮ ਚੁੱਕੇ ਹਨ, ਆਪਣੇ ਸੰਕਲਪ ਨੂੰ ਦੋਹਰਾਉਂਦੇ ਹੋਏ ਅੱਜ ਕੈਬਿਨਟ ਵਲੋਂ ਗੰਨਾ ਕਿਸਾਨਾਂ ਲਈ ਗੰਨੇ ਦਾ FRP ਮੁੱਲ ਹੁਣ ਤੱਕ ਦਾ ਉੱਚਤਮ 290 ਰੁਪਏ ਪ੍ਰਤੀ ਕੁਇੰਟਲ ਕਰਨ ਦੇ ਫ਼ੈਸਲੇ ’ਤੇ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਜੀ ਦਾ ਧੰਨਵਾਦ ਕਰਦਾ ਹਾਂ
ਸੁਗਮ ਕਿਸਾਨੀ-ਆਤਮ-ਨਿਰਭਰ ਕਿਸਾਨ ਦੀ ਦਿਸ਼ਾ ’ਚ ਲਏ ਗਏ ਇਸ ਫ਼ੈਸਲੇ ਤੋਂ ਚੀਨੀ ਦੇ ਨਿਰਯਾਤ ਅਤੇ ਇਥੇਨਾਲ ਦੇ ਉਤਪਾਦਨ ਵਿੱਚ ਵਾਧਾ ਹੋਵੇਗਾ, ਜਿਸਦੇ ਨਾਲ ਗੰਨਾ ਉਤਪਾਦਕਾਂ ਦੀ ਕਮਾਈ ਵਧੇਗੀ
ਮੋਦੀ ਸਰਕਾਰ ਦਾ ਇਹ ਕਲਿਆਣਕਾਰੀ ਫ਼ੈਸਲਾ ਦੇਸ਼ ਦੇ 5 ਕਰੋੜ ਗੰਨਾ ਕਿਸਾਨ ਪ੍ਰੀਵਾਰ ਅਤੇ ਇਸ ਨਾਲ ਜੁੜੇ 5 ਲੱਖ ਮਜ਼ਦੂਰਾਂ ਨੂੰ ਅਭੂਤਪੂਰਵ ਮੁਨਾਫ਼ਾ ਪ੍ਰਦਾਨ ਕਰੇਗਾ
ਕੇਂਦਰੀ ਗਿ੍ਹ ਮੰਤਰੀ ਸ਼੍ਰੀ ਅਮਿਤ ਸ਼ਾਹ ਨੇ ਕੈਬਿਨੇਟ ਵਲੋਂ ਗੰਨਾ ਕਿਸਾਨਾਂ ਲਈ ਗੰਨੇ ਦਾ ਉਚਿਤ ਅਤੇ ਲਾਭਕਾਰੀ ਮੁੱਲ  ਵਧਾਉਣ ਲਈ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦਾ ਧੰਨਵਾਦ ਕੀਤਾ ਹੈ। ਆਪਣੇ ਲੜੀਵਾਰ ਟਵੀਟਸ ਵਿੱਚ ਸ਼੍ਰੀ ਅਮਿਤ ਸ਼ਾਹ ਨੇ ਕਿਹਾ ਕਿ “ਕਿਸਾਨਾਂ ਨੂੰ ਖੁਸ਼ਹਾਲ ਅਤੇ ਸਸ਼ਕਤ ਬਣਾਉਣ ਲਈ ਸਮੇਂ ਸਮੇਂ ਤੇ ਮੋਦੀ ਸਰਕਾਰ ਨੇ ਕਈ ਮਹੱਤਵਪੂਰਣ ਕਦਮ ਚੁੱਕੇ ਹਨ। ਆਪਣੇ ਉਸੀ ਸੰਕਲਪ ਨੂੰ ਦੁਹਰਾਉਂਦੇ ਹੋਏ ਅੱਜ ਕੈਬਿਨੇਟ ਵਲੋਂ ਗੰਨਾ ਕਿਸਾਨਾਂ ਲਈ ਗੰਨੇ ਦਾ FRP ਮੁੱਲ ਹੁਣ ਤੱਕ ਦਾ ਉੱਚਤਮ 290 ਰੁਪਏ ਪ੍ਰਤੀ ਕੁਇੰਟਲ ਕਰਨ ਦੇ ਫ਼ੈਸਲੇ ’ਤੇ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਜੀ ਦਾ ਧੰਨਵਾਦ ਕਰਦਾ ਹਾਂ।
ਕੇਂਦਰੀ ਗਿ੍ਹ ਮੰਤਰੀ ਨੇ ਕਿਹਾ ਕਿ “ਸੁਗਮ ਕਿਸਾਨੀ-ਆਤਮਨਿਰਭਰ ਕਿਸਾਨ” ਦੀ ਦਿਸ਼ਾ ’ਚ ਲਏ ਗਏ ਇਸ ਫ਼ੈਸਲੇ ਤੋਂ ਚੀਨੀ ਦੇ ਨਿਰਯਾਤ ਅਤੇ ਇਥੇਨਾਲ ਦੇ ਉਤਪਾਦਨ ਵਿੱਚ ਵਾਧਾ ਹੋਵੇਗਾ, ਜਿਸਦੇ ਨਾਲ ਗੰਨਾ ਉਤਪਾਦਕਾਂ ਦੀ ਕਮਾਈ ਵਧੇਗੀ । ਮੋਦੀ ਸਰਕਾਰ ਦਾ ਇਹ ਕਲਿਆਣਕਾਰੀ ਫ਼ੈਸਲਾ ਦੇਸ਼ ਦੇ 5 ਕਰੋੜ ਗੰਨਾ ਕਿਸਾਨ ਪ੍ਰੀਵਾਰ ਅਤੇ ਇਸ ਨਾਲ ਜੁੜੇ 5 ਲੱਖ ਮਜਦੂਰਾਂ ਨੂੰ ਅਭੂਤਪੂਰਵ ਮੁਨਾਫ਼ਾ ਪ੍ਰਦਾਨ ਕਰੇਗਾ।
ਐਫ.ਆਰ.ਪੀ. ਦਾ ਨਿਰਧਾਰਣ ਖੇਤੀਬਾੜੀ ਲਾਗਤ ਅਤੇ ਮੁੱਲ ਕਮਿਸ਼ਨ  ਦੀਆਂ ਸਿਫਾਰਿਸ਼ਾਂ ਦੇ ਆਧਾਰ ’ਤੇ ਅਤੇ ਸੂਬਾ ਸਰਕਾਰਾਂ ਅਤੇ ਹੋਰ ਹਿਤਧਾਰਕਾਂ ਦੇ ਪਰਾਮਰਸ਼ ਦੇ ਬਾਅਦ ਕੀਤਾ ਗਿਆ ਹੈ। ਮੰਜੂਰ ਐਫ.ਆਰ.ਪੀ. ਚੀਨੀ ਮਿਲਾਂ ਵਲੋਂ ਚੀਨੀ ਸੀਜ਼ਨ 2021-22  ਵਿੱਚ ਕਿਸਾਨਾਂ ਤੋਂ ਗੰਨੇ ਦੀ ਖਰੀਦ ਲਈ ਲਾਗੂ ਹੋਵੇਗੀ। ਚੀਨੀ ਖੇਤਰ ਇੱਕ ਮਹੱਤਵਪੂਰਣ ਖੇਤੀਬਾੜੀ-ਆਧਾਰਿਤ ਖੇਤਰ ਹੈ ਜੋ ਖੇਤੀਬਾੜੀ ਮਿਹਨਤ ਅਤੇ ਟ੍ਰਾਂਸਪੋਰਟ ਸਮੇਤ ਵੱਖ-ਵੱਖ ਸਹਾਇਕ ਗਤੀਵਿਧੀਆਂ ਵਿੱਚ ਕੰਮ ਕਰ ਰਹੇ ਲੋਕਾਂ ਦੇ ਇਲਾਵਾ ਲੱਗਭੱਗ 5 ਕਰੋੜ ਗੰਨਾ ਕਿਸਾਨਾਂ ਅਤੇ ਉਨ੍ਹਾਂ ਦੇ ਮਜ਼ਦੂਰਾ ਅਤੇ ਚੀਨੀ ਮਿਲਾਂ ਵਿੱਚ ਸਿੱਧੇ ਕੰਮ ਕਰ ਰਹੇ ਲੱਗਭੱਗ 5 ਲੱਖ ਮਜ਼ਦੂਰਾਂ ਦੀ ਰੋਜ਼ੀ ਰੋਟੀ ਨਾਲ ਜੁੜਿਆ ਹੈ।
ਰੱਖਿਆ ਮੰਤਰਾਲਾ
ਡੀ ਆਰ ਡੀ ਓ ਨੇ ਘੱਟੋ ਘੱਟ ਰੇਂਜ ਲਈ ਸਵਦੇਸ਼ੀ ਵਿਕਸਿਤ ਕੀਤੇ ਐੱਮ ਪੀ ਏ ਟੀ ਜੀ ਐੱਮ ਦਾ ਸਫਲਤਾਪੂਰਵਕ ਉਡਾਨ ਪ੍ਰੀਖਣ ਕੀਤਾਘੱਟ ਵਜ਼ਨ , ਅੱਗ ਅਤੇ ਫੋਰਗੈੱਟ ਮੈਨ ਪੋਰਟੇਬਲ ਐਂਟੀ ਟੈਕ ਗਾਇਡੇਡ ਮਿਜ਼ਾਈਲ ।ਮਿਨੀਏਚੂਰਾਈਜ਼ਡ ਇਨਫਰਾਰੈੱਡ ਇਮੇਜਿੰਗ ਸੀਕਰ ।ਫੌਜ ਅਤੇ ਆਤਮਨਿਰਭਰ ਭਾਰਤ ਲਈ ਮੁੱਖ ਹੁਲਾਰਾ ।ਰਕਸ਼ਾ ਮੰਤਰੀ ਨੇ ਡੀ ਆਰ ਡੀ ਓ ਨੂੰ ਵਧਾਈ ਦਿੱਤੀ ਹੈ ।
ਭਾਰਤੀ ਫੌਜ ਨੂੰ ਮਜ਼ਬੂਤ ਕਰਨ ਅਤੇ ਆਤਮਨਿਰਭਰ ਭਾਰਤ ਲਈ ਇੱਕ ਮੁੱਖ ਹੁਲਾਰਾ ਦੇਣ ਲਈ ਰੱਖਿਆ ਖੋਜ ਅਤੇ ਵਿਕਾਸ ਸੰਸਥਾ ਨੇ ਸਵਦੇਸ਼ੀ ਤੌਰ ਤੇ ਵਿਕਸਿਤ ਕੀਤੇ ਗਏ ਘੱਟ ਵਜਨ , ਅੱਗ ਅਤੇ ਫੋਰਗੈੱਟ ਮੈਨ ਪੋਰਟੇਬਲ ਐਂਟੀ ਟੈਕ ਗਾਇਡੇਡ ਮਿਜ਼ਾਈਲ  ਦਾ 21 ਜੁਲਾਈ 2021 ਨੂੰ ਸਫਲਤਾਪੂਰਵਕ ਉਡਾਨ ਪ੍ਰੀਖਣ ਕੀਤਾ ਹੈ । ਮਿਜ਼ਾਈਲ ਦੀ ਸੀ ਥਰਮਲ ਸਾਈਟ ਨਾਲ ਏਕੀਕ੍ਰਿਤ ਇੱਕ ਮੈਨ ਪੋਰਟੇਬਲ ਲਾਂਚਰ ਤੋਂ ਸ਼ੁਰੂਆਤ ਕੀਤੀ ਗਈ ਸੀ ਅਤੇ ਨਿਸ਼ਾਨਾ ਇੱਕ ਟੈਂਕ ਦੀ ਨਕਲ ਕਰ ਰਿਹਾ ਸੀ । ਮਿਜ਼ਾਈਲ ਨੇ ਸਿੱਧੇ ਹਮਲੇ ਮੋਡ ਵਿੱਚ ਨਿਸ਼ਾਨਾ ਮਾਰਿਆ ਅਤੇ ਸੂਖਮਤਾ ਨਾਲ ਇਸ ਨੂੰ ਨਸ਼ਟ ਕਰ ਦਿੱਤਾ । ਇਸ ਪ੍ਰੀਖਣ ਨੇ ਘੱਟੋ ਘੱਟ ਰੇਂਜ ਦੀ ਸਫਲਤਾਪੂਰਵਕ ਵੈਧਤਾ ਕੀਤੀ ਹੈ । ਮਿਸ਼ਨ ਦੇ ਸਾਰੇ ਉਦੇਸ਼ ਪੂਰੇ ਕਰ ਲਏ ਗਏ ਸਨ । ਮਿਜ਼ਾਈਲ ਦਾ ਪਹਿਲਾਂ ਹੀ ਘੱਟੋ ਘੱਟ ਰੇਂਜ ਲਈ ਸਫਲਤਾਪੂਰਵਕ ਉਡਾਨ ਲਈ ਪ੍ਰੀਖਣ ਕੀਤਾ ਜਾ ਚੁੱਕਾ ਹੈ ।
ਮਿਜ਼ਾਈਲ ਵਿੱਚ ਅਤਿ ਆਧੁਨਿਕ ਮਿਨੀਏਚੂਰਾਈਜ਼ਡ ਇਨਫਰਾਰੈੱਡ ਇਮੇਜਿੰਗ ਸੀਕਰ ਦੇ ਨਾਲ ਐਡਵਾਂਸਡ ਐਵੀਓਨੋਕਿਸ ਨੂੰ ਸ਼ਾਮਲ ਕੀਤਾ ਗਿਆ ਹੈ । ਪ੍ਰੀਖਣ ਨੇ ਸਵਦੇਸ਼ ਵਿੱਚ ਵਿਕਸਿਤ ਤੀਜੀ ਪੀੜ੍ਹੀ ਦੀ ਮੈਨ ਪੋਰਟੇਬਲ ਐਂਟੀ ਟੈਕ ਗਾਇਡੇਡ ਮਿਜ਼ਾਈਲ ਨੂੰ ਮੁਕੰਮਲ ਹੋਣ ਦੇ ਨੇੜੇ ਲੈ ਆਉਂਦਾ ਹੈ ।
ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ ਡੀ ਆਰ ਡੀ ਓ ਅਤੇ ਉਦਯੋਗ ਵੱਲੋਂ ਕੀਤੇ ਗਏ ਸਫਲਤਾਪੂਰਵਕ ਪ੍ਰੀਖਣ ਲਈ ਵਧਾਈ ਦਿੱਤੀ ਹੈ । ਸਕੱਤਰ ਰੱਖਿਆ ਖੋਜ ਤੇ ਵਿਕਾਸ ਵਿਭਾਗ ਅਤੇ ਚੇਅਰਮੈਨ ਡੀ ਆਰ ਡੀ ਓ ਡਾਕਟਰ ਜੀ ਸਤੀਸ਼ ਰੈੱਡੀ ਨੇ ਸਫਲਤਾਪੂਰਵਕ ਪ੍ਰੀਖਣ ਲਈ ਟੀਮ ਨੂੰ ਵਧਾਈ ਦਿੱਤੀ ਹੈ ।
ਰੇਲ ਮੰਤਰਾਲਾ
ਭਾਰਤੀ ਰੇਲਵੇ ਦੀ ਆਈਆਰਸੀਟੀਸੀ ਅਤੇ ਐੱਸਬੀਆਈ ਕਾਰਡ ਨੇ ਰੂਪੇਪਲੇਟਫਾਰਮ ‘ਤੇ ਸਹਿ - ਬ੍ਰਾਂਡਿਡ ਸੰਪਰਕ ਰਹਿਤ ਕ੍ਰੈਡਿਟ ਕਾਰਡ ਲਾਂਚ ਕੀਤਾ
ਰੇਲ ਅਤੇ ਵਣਜ ਤੇ ਉਦਯੋਗ ਮੰਤਰੀ, ਸ਼੍ਰੀ ਪੀਊਸ਼ ਗੋਇਲ ਨੇ ਕਿਹਾ – “ਅਸੀਂ ਰੇਲਵੇ ਨੂੰ ‘ਮੇਕ ਇਨ ਇੰਡੀਆ’ ਪਹਿਲ ਨਾਲ ਸਾਰੇ ਖੇਤਰਾਂ ਵਿੱਚ ਆਤਮ - ਨਿਰਭਰ ਬਣਾਉਣ ਲਈ ਦ੍ਰਿੜਤਾ ਨਾਲ ਪ੍ਰਤੀਬੱਧ ਹਾਂ ਜਿਵੇਂ ਕਿ ਮਾਣਯੋਗ ਪ੍ਰਧਾਨ ਮੰਤਰੀ ਦਾ ਸੁਪਨਾ ਹੈ”
ਮਾਣਯੋਗ ਪ੍ਰਧਾਨ ਮੰਤਰੀ ਦੇ ‘ਆਤਮ - ਨਿਰਭਰ ਭਾਰਤ’, ‘ਡਿਜਿਟਲ ਇੰਡੀਆ’ ਅਤੇ ‘ਮੇਕ ਇਨ ਇੰਡੀਆ’ ਦੇ ਸੁਪਨੇ ਨੂੰ ਸਾਕਾਰ ਕਰਨ ਅਤੇ ‘ਆਤਮ - ਨਿਰਭਰ ਭਾਰਤ’ ਲਈ ਵੱਡੀ ਆਤਮ - ਨਿਰਭਰਤਾ ਹਾਸਲ ਕਰਨ ਅਤੇ ਪੂਰੀ ਦੁਨੀਆ ਨਾਲ ਮਜ਼ਬੂਤੀ ਨਾਲ ਜੁੜਣ ਦੇ ਮਾਣਯੋਗ ਰੇਲ ਤੇ ਵਣਜ ਅਤੇ ਉਦਯੋਗ ਮੰਤਰੀ, ਸ਼੍ਰੀ ਪੀਊਸ਼ ਗੋਇਲ ਦੇ ਮਿਸ਼ਨ ਨੂੰ ਪੂਰਾ ਕਰਨ ਦੀ ਦਿਸ਼ਾ ਵਿੱਚ ਇੱਕ ਹੋਰ ਪਹਿਲ ਕਰਦੇ ਹੋਏ ਆਈਆਰਸੀਟੀਸੀ ਅਤੇ ਐੱਸਬੀਆਈ ਕਾਰਡ ਨੇ ਮਿਲਕੇ ਰੂਪੇ ਪਲੇਟਫਾਰਮ ‘ਤੇ ਆਪਣਾ ਨਵਾਂ ਸਹਿ - ਬ੍ਰਾਂਡਿਡ ਸੰਪਰਕ ਰਹਿਤ ਕ੍ਰੈਡਿਟ ਕਾਰਡ ਲਾਂਚ ਕੀਤਾ। ਇਸ ਨਵੇਂ ਕ੍ਰੈਡਿਟ ਕਾਰਡ ਨੂੰ ਅੱਜ ਰੇਲ ਤੇ ਵਣਜ ਅਤੇ ਉਦਯੋਗ ਮੰਤਰੀ ਮਾਣਯੋਗ ਸ਼੍ਰੀ ਪੀਊਸ਼ ਗੋਇਲ ਨੇ ਰਾਸ਼ਟਰ ਦੀ ਸੇਵਾ ਲਈ ਸਮਰਪਿਤ ਕੀਤਾ ।
ਇਸ ਅਵਸਰ ‘ਤੇ ਰੇਲ ਅਤੇ ਵਣਜ ਤੇ ਉਦਯੋਗ ਮੰਤਰੀ,ਸ਼੍ਰੀ ਪੀਊਸ਼ ਗੋਇਲ ਨੇ ਕਿਹਾ ਕਿ ਅਸੀਂ ਰੇਲਵੇ ਨੂੰ ‘ਮੇਕ ਇਨ ਇੰਡੀਆ’ ਪਹਿਲ ਨਾਲ ਸਾਰੇ ਖੇਤਰਾਂ ਵਿੱਚ ਆਤਮ - ਨਿਰਭਰ ਬਣਾਉਣ ਲਈ ਮਜ਼ਬੂਤੀ ਨਾਲ ਪ੍ਰਤੀਬੱਧ ਹਾਂ ਜਿਵੇਂ ਕਿ ਮਾਣਯੋਗ ਪ੍ਰਧਾਨ ਮੰਤਰੀ ਦਾ ਸੁਪਨਾ ਹੈ । ਉਨ੍ਹਾਂਨੇ ਕਿਹਾ ਕਿ ਰੂਪੇਪਲੇਟਫਾਰਮ‘ਤੇ ਕੰਮ ਕਰਨ ਵਾਲਾ ਆਈਆਰਸੀਟੀਸੀ ਐੱਸਬੀਆਈ ਸਹਿ - ਬ੍ਰਾਂਡਿਡ ਕਾਰਡ ਰੇਲਵੇ ਦੁਆਰਾ ਕੀਤੀਆਂ ਗਈਆਂ ਕਈ ‘ਮੇਕ ਇਨ ਇੰਡੀਆ’ ਗਤੀਵਿਧੀਆਂ ਵਿੱਚੋਂ ਇੱਕ ਹੈ ।
ਗਾਹਕਾਂ ਨੂੰ ਲੇਨ - ਦੇਣ ਦਾ ਇੱਕ ਸੁਰੱਖਿਅਤ ਮਾਹੌਲ ਪ੍ਰਦਾਨ ਕਰਨ ਦੇ ਉਦੇਸ਼ ਨਾਲ ਅੱਜ ਜਾਰੀ ਕੀਤਾ ਗਿਆ ਨਵਾਂ ਰੂਪੇ ਕ੍ਰੈਡਿਟ ਕਾਰਡ ਨੀਅਰ ਫੀਲਡ ਕਮਿਉਨੀਕੇਸ਼ਨ  ਟੈਕਨੋਲੋਜੀ ਨਾਲ ਲੈਸ ਹੈ। ਇਸਤੋਂ ਇਸਦੇ ਉਪਯੋਗਕਰਤਾ ਪੀਓਐੱਸ ਮਸ਼ੀਨਾਂ ‘ਤੇ ਕਾਰਡ ਨੂੰ ਟੈਪ ਕਰਕੇ ਆਪਣੇ ਲੇਨ - ਦੇਣ ਦੀ ਪ੍ਰਕਿਰਿਆ ਵਿੱਚ ਤੇਜ਼ੀ ਲਿਆ ਸਕਦੇ ਹਨ, ਇਸ ਵਿੱਚ ਕਾਰਡ ਨੂੰ ਸਵਾਈਪ ਕਰਨ ਦੀ ਜ਼ਰੂਰਤ ਨਹੀਂ ਪਵੇਗੀ ।
ਇਸ ਕਾਰਡ ਨੂੰ ਅਕਸਰ ਰੇਲ ਦੁਆਰਾ ਸਫਰ ਕਰਨ ਵਾਲੇ ਯਾਤਰੀਆਂ ਨੂੰ ਪੁਰਸਕ੍ਰਿਤ ਕਰਨ ਲਈ ਡਿਜਾਇਨ ਕੀਤਾ ਗਿਆ । ਨਵਾਂ ਸਹਿ - ਬ੍ਰਾਂਡਿਡ ਕ੍ਰੈਡਿਟ ਕਾਰਡ ਰੇਲ ਯਾਤਰੀਆਂ ਨੂੰ ਖੁਦਰਾ, ਭੋਜਨ ਅਤੇ ਮਨੋਰੰਜਨ ਦੇ ਨਾਲ - ਨਾਲ ਲੇਨ - ਦੇਣ ਸ਼ੁਲਕ ਵਿੱਚ ਛੋਟ ‘ਤੇ ਵਿਸ਼ੇਸ਼ ਲਾਭ ਨਾਲ ਰੇਲ ਯਾਤਰਾ ‘ਤੇ ਅਧਿਕਤਮ ਬਚਤ ਪ੍ਰਦਾਨ ਕਰਦਾ ਹੈ।
ਕਾਰਡਧਾਰਕਾਂ ਨੂੰ ਆਈਆਰਸੀਟੀਸੀ ਦੀ ਵੈੱਬਸਾਈਟ ਤੋਂ ਪਹਿਲਾਂ ਸ਼੍ਰੇਣੀ ਦੀ ਏਸੀ, ਦੂਜੀ ਸ਼੍ਰੇਣੀ ਦੀ ਏਸੀ, ਤੀਸਰੀ ਸ਼੍ਰੇਣੀ ਦੀ ਏਸੀ,ਐਗਜੀਕਿਊਟਿਵ ਚੇਅਰ ਕਾਰ ਅਤੇ ਏਸੀ ਚੇਅਰ ਕਾਰ ਦੀ ਬੁਕਿੰਗ ਕਰਨ‘ਤੇ ਕੁੱਲ ਕਿਰਾਏ ਦੀ 10% ਰਕਮ ਵਾਪਸ ਕਰ ਦਿੱਤੀ ਜਾਵੇਗੀ। ਇਸ ਕਾਰਡ ਦਾ ਇਸਤੇਮਾਲ ਕਰਨ‘ਤੇ ਔਨਲਾਈਨ ਲੇਨ - ਦੇਣ ਸ਼ੁਲਕ ਮਾਫੀ  , 1% ਈਂਧਣ ਸਰਚਾਰਜ ਛੋਟ ਅਤੇ ਇੱਕ ਸਾਲ ਵਿੱਚ ਰੇਲਵੇ ਸਟੇਸ਼ਨਾਂ ‘ਤੇ 4 ਪ੍ਰੀਮਿਅਮ ਲਾਉਂਜ ਦਾ ਮੁਫਤ ਉਪਯੋਗ ਕਰਨ ਦੀ ਸੁਵਿਧਾ ਮਿਲੇਗੀ। ਕਾਰਡ ਦੇ ਉਪਯੋਗਕਰਤਾਵਾਂ ਨੂੰ ਨਿਊਨਤਮ ਖਰਚ ਨਾਲ ਕਾਰਡ ਨੂੰ ਸਰਗਰਮ ਕਰਨ‘ਤੇ 350 ਬੋਨਸ ਰਿਵਾਰਡ ਪੌਇੰਟਸ ਪ੍ਰਾਪਤ ਹੋਣਗੇ। ਉਪਯੋਗਕਰਤਾ ਆਈਆਰਸੀਟੀਸੀ ਦੀ ਟਿਕਟ ਵੈੱਬਸਾਈਟ ਤੋਂ ਟ੍ਰੇਨ ਟਿਕਟ ਖਰੀਦਦੇ ਵਕਤ ਜਮ੍ਹਾਂ ਕੀਤੇ ਗਏ ਇਨ੍ਹਾਂ ਰਿਵਾਰਡ ਪਾਇੰਟਸ ਨੂੰ ਰਿਡੀਮ ਕਰ ਸਕਦੇ ਹਨ। ਰੇਲ ਯਾਤਰਾ‘ਤੇ ਬਚਤ ਦੇ ਇਲਾਵਾ, ਆਈਆਰਸੀਟੀਸੀ ਐੱਸਬੀਆਈ ਕਾਰਡ ਔਨਲਾਈਨ ਸ਼ਾਪਿੰਗ ਪੋਰਟਲਸ ਲਈ ਵੀ ਕਈ ਲਾਭ ਪ੍ਰਦਾਨ ਕਰਦਾ ਹੈ। ਗਾਹਕ ਈ - ਕਾਮਰਸ ਸਾਈਟਾਂ‘ਤੇ ਖਰੀਦਦਾਰੀ ਕਰਦੇ ਸਮੇਂ ਛੋਟ ਦਾ ਲਾਭ ਉੱਠਾ ਸਕਦੇ ਹਨ ।
ਰੂਪੇ ਦੀ ਵਧਦੀ ਬਾਜ਼ਾਰ ਹਿੱਸੇਦਾਰੀ ਅਤੇ ਭਾਰਤੀ ਗਾਹਕਾਂ ਵਿੱਚ ਪ੍ਰਸਿੱਧੀ ਹਾਸਲ ਕਰਨ ਦੇ ਨਾਲ ਰੂਪੇ ਸੰਚਾਲਿਤ ਆਈਆਰਸੀਟੀਸੀ ਐੱਸਬੀਆਈ ਸਹਿ - ਬ੍ਰਾਂਡਿਡ ਕ੍ਰੈਡਿਟ ਕਾਰਡ ਰੂਪੇ ਉਪਯੋਗਕਰਤਾਵਾਂ ਨੂੰ ਖਰੀਦਦਾਰੀ ਦਾ ਇੱਕ ਬਿਹਤਰ ਅਨੁਭਵ ਪ੍ਰਦਾਨ ਕਰਨ ਦੀ ਦਿਸ਼ਾ ਵਿੱਚ ਇੱਕ ਹੋਰ ਕਦਮ ਹੈ ।
ਨਵੇਂ ਸਹਿ–ਬ੍ਰਾਂਡਿਡ ਕ੍ਰੈਡਿਟ ਕਾਰਡ ‘ਡਿਜੀਟਲ ਇੰਡੀਆ’ ਦੀ ਪਹਿਲ ਨੂੰ ਹੁਲਾਰਾ ਦੇਣ ਲਈ ਆਈਆਰਸੀਟੀਸੀ, ਐੱਸਬੀਆਈ ਕਾਰਡ ਅਤੇ ਰੂਪੇ ਦੀ ਪ੍ਰਤੀਬੱਧਤਾ ਦੀ ਪੁਸ਼ਟੀ ਕਰਦੇ ਹਨ ਅਤੇ ਇਸਦਾ ਉਦੇਸ਼ ਰੇਲ ਯਾਤਰੀਆਂ ਲਈ ਇੱਕ ਸੁਰੱਖਿਅਤ, ਸੁਵਿਧਾਜਨਕ ਅਤੇ ਬਿਹਤਰ ਯਾਤਰਾ ਦਾ ਤਜਰਬਾ ਸੁਨਿਸ਼ਚਿਤ ਕਰਨਾ ਹੈ ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਦੀ ਕੋਮੋਰੋਸ  ਦੇ ਰਾਸ਼ਟਰਪਤੀ ਨਾਲ ਮੁਲਾਕਾਤ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ 10 ਸਤੰਬਰ 2023 ਨੂੰ ਦਿੱਲੀ ਵਿੱਚ ਜੀ20 ਸਮਿਟ ਦੇ ਦੌਰਾਨ ਕੋਮੋਰੋਸ ਯੂਨੀਅਨ ਦੇ ਮਹਾਮਹਿਮ ਰਾਸ਼ਟਰਪਤੀ, ਮਹਾਮਹਿਮ ਸ਼੍ਰੀ ਅਜ਼ਾਲੀ ਅਸੌਮਾਨੀ  ਨਾਲ ਮੁਲਾਕਾਤ ਕੀਤੀ।
ਰਾਸ਼ਟਰਪਤੀ ਅਸੌਮਾਨੀ ਨੇ ਅਫਰੀਕਨ ਯੂਨੀਅਨ ਨੂੰ ਜੀ20 ਦਾ ਸਥਾਈ ਮੈਂਬਰ ਬਣਾਉਣ ਦੇ ਲਈ ਪ੍ਰਧਾਨ ਮੰਤਰੀ ਦੀ ਪਹਿਲ ਅਤੇ ਪ੍ਰਯਤਨਾਂ ਵਾਸਤੇ ਧੰਨਵਾਦ ਕੀਤਾ। ਉਨ੍ਹਾਂ ਨੇ ਆਪਣੀ ਖਾਸ ਖੁਸ਼ੀ ਸਾਂਝੀ ਕੀਤੀ ਕਿ ਭਾਰਤ ਦੀ ਭੂਮਿਕਾ ਅਤੇ ਅਫਰੀਕਾ ਨਾਲ ਸਬੰਧਾਂ ਨੂੰ ਦੇਖਦੇ ਹੋਏ ਇਹ ਭਾਰਤ ਦੀ ਜੀ20 ਪ੍ਰੈਜ਼ੀਡੈਂਸੀ ਦੇ ਦੌਰਾਨ ਹੋਇਆ। ਉਨ੍ਹਾਂ ਨੇ ਮਹਿਸੂਸ ਕੀਤਾ ਕਿ ਇਸ ਨਾਲ ਭਾਰਤ-ਕੋਮੋਰੋਸ ਸਬੰਧਾਂ ਨੂੰ ਭੀ ਹੁਲਾਰਾ ਮਿਲੇਗਾ। ਉਨ੍ਹਾਂ ਨੇ ਭਾਰਤ ਦੀ ਜੀ20 ਪ੍ਰੈਜ਼ੀਡੈਂਸੀ ਦੀ ਸਫ਼ਲਤਾ ਲਈ ਪ੍ਰਧਾਨ ਮੰਤਰੀ ਨੂੰ ਵਧਾਈਆਂ ਦਿੱਤੀਆਂ।
ਪ੍ਰਧਾਨ ਮੰਤਰੀ ਨੇ ਜੀ20 ਵਿੱਚ ਸ਼ਾਮਲ ਹੋਣ 'ਤੇ ਅਫਰੀਕਨ ਯੂਨੀਅਨ ਅਤੇ ਕੋਮੋਰੋਸ ਨੂੰ ਵਧਾਈਆਂ ਦਿੱਤੀਆਂ ਅਤੇ ਵੌਇਸ ਆਵ੍ ਗਲੋਬਲ ਸਾਊਥ ਦੀ ਆਵਾਜ਼ ਨੂੰ ਬੁਲੰਦ ਕਰਨ ਦੇ ਲਈ ਭਾਰਤ ਦੇ ਪ੍ਰਯਤਨਾਂ ਨੂੰ ਉਜਾਗਰ ਕੀਤਾ ਅਤੇ ਜਨਵਰੀ 2023 ਵਿੱਚ ਭਾਰਤ ਦੁਆਰਾ ਸੱਦੇ ਗਏ ਵੌਇਸ ਆਵ੍ ਗਲੋਬਲ ਸਾਊਥ ਸਮਿਟ ਨੂੰ ਯਾਦ ਕੀਤਾ।
ਦੋਨਾਂ ਨੇਤਾਵਾਂ ਨੂੰ ਆਪਣੀ ਦੁਵੱਲੀ ਸਾਂਝੇਦਾਰੀ 'ਤੇ ਚਰਚਾ ਕਰਨ ਦਾ ਅਵਸਰ ਭੀ ਮਿਲਿਆ। ਉਨ੍ਹਾਂ ਨੇ ਚਲ ਰਹੀਆਂ ਕਈ ਪਹਿਲਾਂ 'ਤੇ ਤਸੱਲੀ ਪ੍ਰਗਟਾਈ ਅਤੇ ਸਮੁੰਦਰੀ ਸੁਰੱਖਿਆ, ਸਮਰੱਥਾ ਨਿਰਮਾਣ ਅਤੇ ਵਿਕਾਸ ਭਾਈਵਾਲੀ ਜਿਹੇ ਖੇਤਰਾਂ ਵਿੱਚ ਸਹਿਯੋਗ ਦੇ ਅਵਸਰਾਂ 'ਤੇ ਚਰਚਾ ਕੀਤੀ।
ਵਾਤਾਵਰਣ,ਜੰਗਲਾਤ ਅਤੇ ਜਲਵਾਯੂ ਪਰਿਵਰਤਨ ਮੰਤਰਾਲਾ
ਸ਼੍ਰੀ ਭੂਪੇਂਦਰ ਯਾਦਵ ਨੇ ਕਿਹਾ-ਭਾਰਤੀ ਸ਼ੰਘਾਈ ਸਹਿਯੋਗ ਸੰਗਠਨ ਦੀ ਪ੍ਰੈਜ਼ੀਡੈਂਸੀ ‘ਟੂਵਾਰਡਜ਼ ਏ ਸਕਿਓਰ ਐੱਸਸੀਓ’ ਦੇ ਮੰਤਰ ਨਾਲ ਸੰਚਾਲਿਤ ਹੈ ਜੋ ਖੇਤਰ ਵਿੱਚ ਬਹੁ-ਪੱਖੀ, ਰਾਜਨੀਤਕ, ਸੁਰੱਖਿਆ, ਆਰਥਿਕ ਅਤੇ ਲੋਕਾਂ ਨਾਲ ਲੋਕਾਂ ਦੇ ਸੰਪਰਕ ਨੂੰ ਉਤਸ਼ਾਹਿਤ ਕਰਨ ਵਾਲਾ ਹੋਵੇਗਾ
ਵਾਤਾਵਰਣ ਸੁਰੱਖਿਆ ਲਈ ਜ਼ਿੰਮੇਵਾਰ ਸ਼ੰਘਾਈ ਸਹਿਯੋਗ ਸੰਗਠਨ ਦੇ ਮੈਂਬਰ ਰਾਜਾਂ ਅਤੇ ਮੰਤਰਾਲਿਆਂ ਦੇ ਮੁਖੀਆਂ ਦੀ ਚੌਥੀ ਮੀਟਿੰਗ ਅੱਜ ਕੇਂਦਰੀ ਵਾਤਾਵਰਣ, ਵਣ ਅਤੇ ਜਲਵਾਯੂ ਪਰਿਵਰਤਨ ਮੰਤਰੀ ਸ਼੍ਰੀ ਭੂਪੇਂਦਰ ਯਾਦਵ ਦੀ ਪ੍ਰਧਾਨਗੀ ਹੇਠ ਵਰਚੁਅਲ ਮਾਧਿਅਮ ਰਾਹੀਂ ਆਯੋਜਿਤ ਕੀਤੀ ਗਈ ਸੀ। ਇਸ ਮੀਟਿੰਗ ਵਿੱਚ ਐੱਸਸੀਓ ਦੇਸ਼, ਰਿਪਬਲਿਕ ਆਵ੍ ਕਜ਼ਾਕਿਸਤਾਨ, ਪੀਪਲਜ਼ ਰਿਪਬਲਿਕ ਆਵ੍ ਚਾਇਨਾ,ਇਸਲਾਮਿਕ ਰੀਪਬਲਿਕ ਆਵ੍ ਪਾਕਿਸਤਾਨ,ਰਸ਼ੀਅਨ ਫੈਡਰੇਸ਼ਨ, ਰਿਪਬਲਿਕ ਆਵ੍ ਤਜ਼ਾਕਿਸਤਾਨ, ਰਿਪਬਲਿਕ ਆਵ੍ ਉਜ਼ਬੇਕਿਸਤਾਨ ਦੇ ਮੰਤਰੀਆਂ/ਉਪ-ਮੰਤਰੀਆਂ ਦੀ ਅਗਵਾਈ ਵਿੱਚ ਉੱਚ ਪੱਧਰੀ ਪ੍ਰਤੀਨਿਧੀ ਮੰਡਲ ਅਤੇ ਐੱਸਸੀਓ ਸਕੱਤਰੇਤ ਦੇ ਪ੍ਰਤੀਨਿਧੀਆਂ ਨੇ ਹਿੱਸਾ ਲਿਆ।
ਇਸ ਮੀਟਿੰਗ ਤੋਂ ਪਹਿਲਾਂ 17 ਅਪ੍ਰੈਲ 2023 ਨੂੰ ਤੀਸਰੀ ਮਾਹਿਰ ਪੱਧਰੀ ਗਰੁੱਪ ਦੀ ਮੀਟਿੰਗ ਹੋਈ, ਪਹਿਲੀ ਐਡਹਾਕ ਮਾਹਿਰ ਗਰੁੱਪ ਦੀ ਮੀਟਿੰਗ 18 ਜਨਵਰੀ 2023 ਨੂੰ ਅਤੇ ਦੂਸਰੀ ਐਡਹਾਕ ਮਾਹਿਰ ਗਰੁੱਪ ਦੀ ਮੀਟਿੰਗ 15 ਫਰਵਰੀ 2023 ਵਿੱਚ ਵਰਚੁਅਲ ਮਾਧਿਅਮ ਵਿੱਚ ਆਯੋਜਿਤ ਕੀਤੀ ਗਈ।
ਇਸ ਮੀਟਿੰਗ ਵਿੱਚ ਮੈਂਬਰਾਂ ਵੱਲੋਂ ਦਿੱਤੇ ਗਏ ਬਿਆਨ ਵਿੱਚ ਸ਼ੰਘਾਈ ਸਹਿਯੋਗ ਸੰਗਠਨ ਦੇ ਮੈਂਬਰ ਰਾਜਾਂ ਦਰਮਿਆਨ ਵਾਤਾਵਰਣ ਸੁਰੱਖਿਆ ਦੇ ਵਧਦੇ ਸਹਿਯੋਗ ਦੀ ਸੰਭਾਵਨਾਵਾਂ ’ਤੇ ਗੱਲ ਕੀਤੀ ਗਈ ਅਤੇ 2022-24 ਦੇ ਸੰਕਲਪ ਅਨੁਸਾਰ ਸ਼ੰਘਾਈ ਸਹਿਯੋਗ ਦੇ ਮੈਂਬਰ ਰਾਜਾਂ ਦਰਮਿਆਨ ਵਾਤਾਵਰਣ ਦੇ ਅੱਗੇ ਦੀ ਕਾਰਜ ਯੋਜਨਾ ਬਾਰੇ ਚਰਚਾ ਕੀਤੀ ਗਈ।
https://twitter.com/byadavbjp/status/1648240793206022144?r
ਇਸ ਮੌਕੇ ’ਤੇ ਬੋਲਦੇ ਹੋਏ ਸ਼੍ਰੀ ਭੂਪੇਂਦਰ ਯਾਦਵ ਨੇ ਕਿਹਾ ਕਿ ਭਾਰਤ ਦੀ ਐੱਸਸੀਓ ਦੀ ਪ੍ਰਧਾਨਗੀ ‘ਟੂਵਾਰਡਜ਼ ਏ ਸਕਿਓਰ ਐੱਸਸੀਓ’ ਦੇ ਮੰਤਰ ਨਾਲ ਸੰਚਾਲਿਤ ਹੈ, ਜੋ 2018 ਦੇ ਕਿੰਗਦੋਹ ਸੰਮੇਲਨ ਵਿੱਚ ਸਾਡੇ ਪ੍ਰਧਾਨ ਮੰਤਰੀ ਦੁਆਰਾ ਦਿੱਤਾ ਗਿਆ ਸੀ। ਉਨ੍ਹਾਂ ਨੇ ਕਿਹਾ ਕਿ ਭਾਰਤ ਖੇਤਰ ਵਿੱਚ ਬਹੁ-ਪੱਖੀ, ਰਾਜਨੀਤਕ, ਸੁਰੱਖਿਆ, ਆਰਥਿਕ ਅਤੇ ਲੋਕਾਂ ਨਾਲ ਲੋਕਾਂ ਦੇ ਸੰਪਰਕ ਨੂੰ ਉਤਸ਼ਾਹਿਤ ਕਰਨ ਵਿੱਚ ਐੱਸਸੀਓ ਨੂੰ ਵਿਸ਼ੇਸ਼ ਮਹੱਤਵ ਦਿੰਦਾ ਹੈ।
ਭਾਰਤ ਦੇ ਅਨੁਭਵ ਨੂੰ ਸਾਂਝਾ ਕਰਦੇ ਹੋਏ ਸ਼੍ਰੀ ਯਾਦਵ ਨੇ ਮਿਸ਼ਨ ਲਾਈਫ ਦੀ ਜਾਣਕਾਰੀ ਦਿੱਤੀ ਜਿਸ ਦੀ ਸ਼ੁਰੂਆਤ 20 ਅਕਤੂਬਰ 2022 ਨੂੰ ਪ੍ਰਧਾਨ ਮੰਤਰੀ ਨੇ ਕੀਤੀ ਸੀ। ਉਨ੍ਹਾਂ ਨੇ ਐੱਸਸੀਓ ਭਾਈਚਾਰੇ ਦੇ ਮਿਸ਼ਨ ਲਾਈਫ ਵਿੱਚ ਵਿਅਕਤੀਗਤ, ਪਾਰਿਵਾਰਿਕ ਅਤੇ ਭਾਈਚਾਰਕ ਪੱਧਰ ’ਤੇ ਕੰਮ ਕਰਨ ਦਾ ਸੱਦਾ ਦਿੱਤਾ।
ਇਸ ਮੀਟਿੰਗ ਦੇ ਨਤੀਜੇ ਵਜੋਂ ਵਾਤਾਵਰਣ ਸੁਰੱਖਿਆ ਦੇ ਮੁੱਦਿਆਂ ਲਈ ਜ਼ਿੰਮੇਵਾਰ ਐੱਸਸੀਓ ਦੇ ਮੈਂਬਰ ਦੇਸ਼ਾਂ ਦੇ ਮੰਤਰਾਲਿਆਂ ਅਤੇ ਏਜੰਸੀਆਂ ਦੇ ਪ੍ਰਮੁੱਖਾਂ ਦੀ ਚੌਥੀ ਮੀਟਿੰਗ ਦੇ ਅਧਾਰ ’ਤੇ ਸੰਯੁਕਤ ਰਿਲੀਜ਼ ਨੂੰ, 18 ਅਪ੍ਰੈਲ, 2023 ਨਵੀਂ ਦਿੱਲੀ ਵਿੱਚ ਅਪਣਾਇਆ ਗਿਆ। ਵਾਤਾਵਰਣ ਸੁਰੱਖਿਆ ਦੇ ਖੇਤਰ ਵਿੱਚ ਸਹਿਯੋਗ ਦੇ 2022-24 ਦੇ ਸੰਕਲਪ ਨੂੰ ਲਾਗੂ ਕਰਨ ਲਈ ਐੱਸਸੀਓ ਕਾਰਜ ਯੋਜਨਾ ਦੇ ਅਧਾਰ ’ਤੇ ਸੰਯੁਕਤ ਰਿਲੀਜ਼ ਤਿਆਰ ਕੀਤੀ ਗਈ ਹੈ।
ਸਮਾਜਿਕ ਨਿਆਂ ਤੇ ਸਸ਼ਕਤੀਕਰਨ ਮੰਤਰਾਲਾ
ਕੇਂਦਰੀ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਣ ਮੰਤਰੀ ਡਾ. ਵੀਰੇਂਦਰ ਕੁਮਾਰ ਨੇ ਗੁਜਰਾਤ ਦੇ ਕੇਵਡੀਆ ਸਥਿਤ ਟੈਂਟ ਸਿਟੀ ਵਿੱਚ ਦੋ ਦਿਨਾਂ ਜਾਗਰੂਕਤਾ ਵਰਕਸ਼ਾਪ  ਨੂੰ ਸੰਬੋਧਿਤ ਕੀਤਾ
ਇਸ ਵਰਕਸ਼ਾਪ ਵਿੱਚ ਦਿੱਵਿਯਾਂਗਜਨਾਂ  ਨੂੰ ਮੁੱਖ ਧਾਰਾ ਵਿੱਚ ਲਿਆਉਣ ਲਈ ਸੰਚਾਲਿਤ ਵੱਖ-ਵੱਖ ਯੋਜਨਾਵਾਂ ਪ੍ਰੋਗਰਾਮਾਂ ਪਹਿਲਾਂ ਨੂੰ ਰੇਖਾਂਕਿਤ ਕੀਤਾ ਗਿਆ
ਸਥਾਈ ਸਮਾਵੇਸ਼ੀ ਵਿਕਾਸ ਦੇ ਟੀਚੇ ਨੂੰ ਪ੍ਰਾਪਤ ਕਰਨ ਦੇ ਸਬੰਧ ਵਿੱਚ ਦਿੱਵਿਯਾਂਗਜਨਾਂ ਲਈ ਜਨਤਾ ਦਰਮਿਆਨ ਅਨੁਕੂਲ ਵਿਵਹਾਰ ਵਿਕਸਿਤ ਕਰਨ ਤੋਂ ਲੈਕੇ ਸਰਗਰਮ ਉਪਾਵਾਂ ਨੂੰ ਕਰਨਾ ਜ਼ਰੂਰੀ ਹੈ: ਡਾ. ਵੀਰੇਂਦਰ ਕੁਮਾਰ
ਕੇਂਦਰੀ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਣ ਮੰਤਰੀ ਡਾ. ਵੀਰੇਂਦਰ ਕੁਮਾਰ ਨੇ ਦੋ ਦਿਨਾਂ ਜਾਗਰੂਕਤਾ ਵਰਕਸ਼ਾਪ ਨੂੰ ਸੰਬੋਧਿਤ ਕੀਤਾ। ਇਸ ਦਾ ਸਮਾਪਤ ਅੱਜ ਗੁਜਰਾਤ ਦੇ ਕੇਵਡੀਆ  ਵਿੱਚ ਹੋਇਆ। ਇਸ ਵਰਕਸ਼ਾਪ ਦਾ ਆਯੋਜਨ ਦਿੱਵਿਯਾਂਗਜਨ ਸਸ਼ਕਤੀਕਰਣ ਵਿਭਾਗ ਅਤੇ ਦਿੱਵਿਯਾਂਗਜਨ ਵਿਅਕਤੀਆਂ ਲਈ ਚੀਫ ਕਮਿਸ਼ਨਰ ਦੇ ਦਫਤਰ ਨੇ ਸੰਯੁਕਤ ਰੂਪ ਤੋਂ ਕੀਤਾ ਗਿਆ ਹੈ। ਇਸ ਵਰਕਸ਼ਾਪ ਵਿੱਚ ਦਿੱਵਿਯਾਂਗਜਨ ਸਸ਼ਕਤੀਕਰਣ ਵਿਭਾਗ ਦੇ ਸਕੱਤਰ ਵੀ ਮੌਜੂਦ ਸਨ।
ਵੱਖ-ਵੱਖ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਪ੍ਰਤਿਨਿਧੀਆਂ ਨੇ ਦਿੱਵਿਯਾਂਗਜਨਾਂ  ਦੇ ਸਸ਼ਕਤੀਕਰਣ ਲਈ ਆਪਣੇ ਸਰਵਸ਼੍ਰੇਸ਼ਠ ਅਭਿਆਸਾਂ ਦਾ ਪ੍ਰਦਰਸ਼ਨ ਕਰਦੇ ਹੋਏ ਪ੍ਰਸਤੁਤੀਆਂ ਦਿੱਤੀਆਂ। ਇਨ੍ਹਾਂ ਵਿੱਚ ਹਰਿਆਣਾ, ਪੰਜਾਬ, ਗੁਜਰਾਤ, ਆਂਧਰਾ ਪ੍ਰਦੇਸ਼, ਗੋਆ, ਉੱਤਰ ਪ੍ਰਦੇਸ਼, ਕੇਰਲ, ਤਮਿਲਨਾਡੂ, ਨਗਾਲੈਂਡ, ਚੰਡੀਗੜ੍ਹ, ਤੇਲੰਗਾਨਾ, ਲਦਾਖ ਅਤੇ ਰਾਜਸਥਾਨ ਸ਼ਾਮਲ ਹਨ। ਇਨ੍ਹਾਂ ਰਾਜਾਂ ਨੇ ਦਿੱਵਿਯਾਂਗਜਨਾਂ ਨੂੰ ਮੁੱਖਧਾਰਾ ਵਿੱਚ ਲਿਆਉਣਾ ਅਤੇ ਉਨ੍ਹਾਂ ਦੇ ਅਧਿਕਾਰਾਂ ਦੀ ਸੁਰੱਖਿਆ ਲਈ ਸ਼ੁਰੂ ਕੀਤੀਆਂ ਗਈਆਂ ਆਪਣੀਆਂ ਯੋਜਨਾਵਾਂ, ਪ੍ਰੋਗਰਾਮਾਂ ਅਤੇ ਵੱਖ-ਵੱਖ ਪਹਿਲਾਂ ਨੂੰ ਰੇਖਾਂਕਿਤ ਕੀਤਾ।
ਨਰਮਦਾ ਦੇ ਜ਼ਿਲ੍ਹਾ ਅਧਿਕਾਰੀ ਨੇ ਮੁਸਕਾਨ ਪ੍ਰੋਗਰਾਮ ਦੇ ਲਾਗੂਕਰਨ ਵਿੱਚ ਉਨ੍ਹਾਂ ਦੇ ਦੁਆਰਾ ਕੀਤੀ ਗਈ ਕਾਰਵਾਈ ਅਤੇ ਬੇਘਰਾਂ, ਟ੍ਰਾਂਸਜੈਂਡਰਾਂ, ਭਿਖਾਰੀਆਂ, ਪੁਰਾਣੇ ਲੋਕ ਅਤੇ ਦਿੱਵਿਯਾਂਗਜਨਾਂ ਨੂੰ ਮੁੱਖਧਾਰਾ ਵਿੱਚ ਲਿਆਉਣਾ ਉਨ੍ਹਾਂ ਦੀ ਪਹਿਲ “ਨੌ ਧਾਰਾ ਨੌ ਅਧਾਰ” ਨੂੰ ਰੇਖਾਂਕਿਤ ਕੀਤਾ।
ਕੇਂਦਰੀ ਸਮਾਜਿਕ ਨਿਆਂ ਅਤੇ ਸਸ਼ਕਤੀਕਰਣ ਮੰਤਰੀ ਡਾ.ਵੀਰੇਂਦਰ ਕੁਮਾਰ ਨੇ ਆਪਣੇ ਸਮਾਪਨ ਭਾਸ਼ਣ ਵਿੱਚ ਦਿੱਵਿਯਾਂਗਜਨਾਂ ਦੇ ਸਸ਼ਕਤੀਕਰਣ ਲਈ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਯਤਨਾਂ ਦੀ ਸਰਾਹਨਾ ਕੀਤੀ। ਉਨ੍ਹਾਂ ਨੇ ਦਿੱਵਿਯਾਂਗਜਨਾਂ ਦੇ ਅਧਿਕਾਰਾਂ ਬਾਰੇ ਜਾਗਰੂਕਤਾ ਵਧਾਉਣ ਅਤੇ ਉਨ੍ਹਾਂ ਦੇ ਅਧਿਕਾਰਾਂ ਨੂੰ ਲਾਗੂਕਰਨ ਕਰਨ ਲਈ ਵੱਖ-ਵੱਖ ਪੱਧਰਾਂ ਤੇ ਕੀਤੀਆਂ ਜਾ ਰਹੀਆਂ ਪਹਿਲਾਂ ਬਾਰੇ ਜਾਣਕਾਰੀ ਵਧਾਉਣ ਲਈ ਪ੍ਰਚਾਰ ਅਤੇ ਆਊਟਰੀਚ ਗਤੀਵਿਧੀਆਂ ਦਾ ਵਿਸਤਾਰ ਕਰਨ ਦੀ ਜ਼ਰੂਰਤ ‘ਤੇ ਜ਼ੋਰ ਦਿੱਤਾ। ਉਨ੍ਹਾਂ ਨੇ ਅੱਗੇ ਇਸ ਦਾ ਅਨੁਰੋਧ ਕੀਤਾ ਕਿ ਪ੍ਰਭਾਵੀ ਅਤੇ ਲਗਾਤਾਰ ਸਮਾਵੇਸ਼ੀ ਵਿਕਾਸ ਦੇ ਟੀਚੇ ਨੂੰ ਪ੍ਰਾਪਤ ਕਰਨ ਲਈ ਰਾਜ ਦੇ ਅਧਿਕਾਰੀਆਂ ਨੂੰ ਦਿੱਵਿਯਾਂਗਜਨਾਂ ਤੋਂ ਲੈਕੇ ਜਨਤਾ ਦਰਮਿਆਨ ਇੱਕ ਅਨੁਕੂਲ ਸੋਚ ਵਿਕਸਿਤ ਕਰਨ ਲਈ ਸਰਗਰਮ ਉਪਾਵਾਂ ਨੂੰ ਕਰਨ ਦੀ ਜ਼ਰੂਰਤ ਹੈ।
ਰਸਾਇਣ ਤੇ ਖਾਦ ਮੰਤਰਾਲਾ
ਮਹਾਰਾਸ਼ਟਰ ਨੂੰ 1 ਜੁਲਾਈ ਤੋਂ 16 ਜੁਲਾਈ ਤੱਕ ਖਰੀਫ ਸੀਜ਼ਨ ਲਈ 8.83 ਲੱਖ ਮੀਟ੍ਰਿਕ ਟਨ ਯੂਰੀਆ ਦੀ ਜ਼ਰੂਰਤ ਦੇ ਮੁਕਾਬਲੇ 11.96 ਲੱਖ ਮੀਟ੍ਰਿਕ ਟਨ ਯੂਰੀਆ ਉਪਲੱਬਧ ਕਰਵਾਇਆ ਗਿਆ
ਮਹਾਰਾਸ਼ਟਰ ਰਾਜ ਵਿੱਚ ਯੂਰੀਆ ਦੀ ਕੋਈ ਕਿੱਲਤ ਨਹੀਂ
ਭਾਰਤ ਸਰਕਾਰ ਦਾ ਖਾਦ ਵਿਭਾਗ ਦੇਸ਼ ਵਿੱਚ ਸਾਰੇ ਰਾਜਾਂ ਨੂੰ ਬਿਜਾਈ ਸੀਜ਼ਨ ਸ਼ੁਰੂ ਹੋਣ ਤੋਂ ਪਹਿਲਾਂ ਹੀ ਅਨੁਮਾਨਿਤ ਜ਼ਰੂਰਤ ਦੇ ਅਨੁਸਾਰ ਖਾਦਾਂ ਦੀ ਸਮੇਂ ਸਿਰ ਅਤੇ ਉਚਿਤ ਸਪਲਾਈ ਸੁਨਿਸ਼ਚਿਤ ਕਰਨ ਦਾ ਵਿਸ਼ਵਾਸ ਦਿੰਦਾ ਹੈ।
ਮਹਾਰਾਸ਼ਟਰ ਲਈ ਪੂਰੇ ਖਰੀਫ ਸੀਜ਼ਨ  ਲਈ 15 ਲੱਖ ਮੀਟ੍ਰਿਕ ਟਨ ਦੀ ਜ਼ਰੂਰਤ ਦਾ ਅਨੁਮਾਨ ਲਗਾਇਆ ਗਿਆ ਸੀ। ਸਪਲਾਇਰਾਂ ਨੂੰ ਸਹਿਮਤ ਸਪਲਾਈ ਯੋਜਨਾ ਦੇ ਅਨੁਰੂਪ ਸਖ਼ਤੀਪੂਰਵਕ ਸਪਲਾਈ ਸੁਨਿਸ਼ਚਿਤ ਕਰਨ ਦੀ ਸਲਾਹ ਦਿੱਤੀ ਗਈ ਹੈ ਅਤੇ ਖਾਦ ਵਿਭਾਗ ਦੁਆਰਾ ਰੋਜ਼ਾਨਾ ਦੇ ਅਧਾਰ ’ਤੇ ਇਸ ਦੀ ਨੇੜਿਓਂ ਨਿਗਰਾਨੀ ਕੀਤੀ ਜਾ ਰਹੀ ਹੈ। ਜ਼ਰੂਰਤ ਵਿੱਚ ਕੋਈ ਵੀ ਉਛਾਲ ਆਉਣ ਦੀ ਸਥਿਤੀ ਵਿੱਚ ਵਿਭਾਗ ਉਚਿਤ ਤਰੀਕੇ ਨਾਲ ਦਖਲ ਕਰੇਗਾ।
1 ਅਪ੍ਰੈਲ ਤੋਂ 16 ਜੁਲਾਈ ਤੱਕ 8.83 ਲੱਖ ਮੀਟ੍ਰਿਕ ਟਨ ਦੀ ਜ਼ਰੂਰਤ ਸੀ। ਇਸ ਦੇ ਮੁਕਾਬਲੇ 4.02 ਲੱਖ ਮੀਟ੍ਰਿਕ ਟਨ ਦੇ ਓਪਨਿੰਗ ਸਟਾਕ ਸਹਿਤ 11.96 ਲੱਖ ਮੀਟ੍ਰਿਕ ਟਨ ਉਪਲੱਬਧ ਕਰਵਾਇਆ ਗਿਆ ਹੈ।
ਇਸ ਸਮੇਂ ਦੌਰਾਨ, ਯੂਰੀਆ ਦੀ ਡੀਬੀਟੀ ਵਿਕਰੀ 9.57 ਲੱਖ ਮੀਟ੍ਰਿਕ ਟਨ ਦੀ ਰਹੀ ਹੈ। ਪਿਛਲੇ ਸਾਲ ਦੀ ਇਸ ਮਿਆਦ ਦੇ ਦੌਰਾਨ, ਯੂਰੀਆ ਦੀ ਡੀਬੀਟੀ ਵਿਕਰੀ 4.70 ਲੱਖ ਮੀਟ੍ਰਿਕ ਟਨ ਦੀ ਰਹੀ ਸੀ। ਇਸ ਸੀਜ਼ਨ ਵਿੱਚ ਬੇਮਿਸਾਲ ਹਾਇਅਰ ਸਕੇਲ ਦੇ ਬਾਵਜੂਦ ਯੂਰੀਆ ਦੀ ਉਪਲੱਬਧਤਾ ਅਰਾਮਦਾਇਕ ਬਣੀ ਹੋਈ ਹੈ।
ਵਰਤਮਾਨ ਵਿੱਚ ਜਾਰੀ ਜੁਲਾਈ ਮਹੀਨੇ ਦੇ ਦੌਰਾਨ, 3.15 ਲੱਖ ਮੀਟ੍ਰਿਕ ਟਨ ਦੀ ਅਨੁਮਾਨਿਤ ਜ਼ਰੂਰਤ ਦੇ ਮੁਕਾਬਲੇ, ਖਾਦ ਵਿਭਾਗ ਨੇ 4.34 ਲੱਖ ਮੀਟ੍ਰਿਕ ਟਨ  ਦੀ ਉਪਲੱਬਧਤਾ ਸੁਨਿਸ਼ਚਿਤ ਕੀਤੀ ਹੈ। 16.07.2020 ਨੂੰ 2.38 ਲੱਖ ਮੀਟ੍ਰਿਕ ਟਨ ਦਾ ਕਲੋਜ਼ਿੰਗ ਸਟਾਕ ਵਰਤਮਾਨ ਮਹੀਨੇ ਦੀ ਬਾਕੀ ਜ਼ਰੂਰਤ ਦੀ ਸਪਲਾਈ ਕਰਨ ਲਈ ਕਾਫੀ ਹੈ ਜੋ 1.52 ਲੱਖ ਮੀਟ੍ਰਿਕ ਟਨ ਅਨੁਮਾਨਿਤ ਹੈ। ਇਸ ਦੇ ਇਲਾਵਾ, ਯੂਰੀਆ ਸਪਲਾਈ ਸਹਿਮਤ ਸਪਲਾਈ ਯੋਜਨਾ ਦੇ ਅਨੁਰੂਪ ਜਾਰੀ ਹੈ।
ਉਪ ਰਾਸ਼ਟਰਪਤੀ ਸਕੱਤਰੇਤ
ਉਪ ਰਾਸ਼ਟਰਪਤੀ ਨੇ ਮਹਾਵੀਰ ਜਯੰਤੀ ਦੀ ਪੂਰਵ ਸੰਧਿਆ ‘ਤੇ ਰਾਸ਼ਟਰ ਨੂੰ ਸ਼ੁਭਕਾਮਨਾਵਾਂ ਦਿੱਤੀਆਂ
ਭਾਰਤ ਦੇ ਉਪ ਰਾਸ਼ਟਰਪਤੀ, ਸ਼੍ਰੀ ਐੱਮ. ਵੈਂਕਈਆ ਨਾਇਡੂ ਨੇ ਮਹਾਵੀਰ ਜਯੰਤੀ ਦੀ ਪੂਰਵ ਸੰਧਿਆ ਉੱਤੇ ਲੋਕਾਂ ਨੂੰ ਸ਼ਭਕਾਮਨਾਵਾਂ ਦਿੱਤੀਆਂ ਹਨ। ਇੱਕ ਸੰਦੇਸ਼ ਵਿੱਚ, ਉਨ੍ਹਾਂ ਨੇ ਲੋਕਾਂ ਨੂੰ ਕੋਵਿਡ-19 ਦੇ ਕਾਰਨ ਪੈਦਾ ਹੋਏ ਸੰਕਟ ਦੇ ਇਸ ਸਮੇਂ ਵਿੱਚ ਭਗਵਾਨ ਮਹਾਵੀਰ ਦੇ ਜੀਵਨ ਤੋਂ ਪ੍ਰੇਰਣਾ ਲੈਣ ਲਈ ਕਿਹਾ। ਆਪਣੇ ਸੰਦੇਸ਼ ਵਿੱਚ ਉਪ ਰਾਸ਼ਟਰਪਤੀ ਨੇ ਕਿਹਾ:
“ਮਹਾਵੀਰ ਜਯੰਤੀ ਦੇ ਪਾਵਨ ਅਵਸਰ ‘ਤੇ ਦੇਸ਼ਵਾਸੀਆਂ ਨੂੰ ਹਾਰਦਿਕ ਵਧਾਈਆਂ ਅਤੇ ਸ਼ੁਭਕਾਮਨਾਵਾਂ ਦਿੰਦਾ ਹਾਂ। ਭਗਵਾਨ ਮਹਾਵੀਰ, ਇਸ ਸੰਸਾਰ ਵਿੱਚ ਜਨਮ ਲੈਣ ਵਾਲੇ ਸਭ ਤੋਂ ਤੇਜਸਵੀ ਅਤੇ ਪ੍ਰਭਾਵਸ਼ਾਲੀ ਅਧਿਆਤਮਿਕ ਲੀਡਰਾਂ ਵਿੱਚੋਂ ਸਨ। ਸਾਰਿਆਂ ਪ੍ਰਤੀ ਕਰੁਣਾ  ਤੋਂ ਪ੍ਰੇਰਿਤ, ਅਹਿੰਸਾ, ਸੱਚ, ਨਿਸ਼ਠਾ, ਨਿਰਸੁਆਰਥ ਅਤੇ ਤਿਆਗ ਦਾ, ਉਨ੍ਹਾਂ ਦਾ ਅਕਾਲ ਸੰਦੇਸ਼ ਸਦੀਵੀ ਹੈ। ਉਨ੍ਹਾਂ ਨੇ ਸਰਬ ਵਿਆਪਕ ਸਨੇਹ ਦਾ ਮੰਤਰ ਦਿੱਤਾ ਅਤੇ ਦੱਸਿਆ ਕਿ ਸਾਰੇ ਪ੍ਰਾਣੀ ਮਾਤਰ, ਚਾਹੇ ਉਹ ਪਸ਼ੂ ਹੋਣ ਜਾਂ ਬਨਸਪਤੀ, ਸਭ ਬਰਾਬਰ ਹਨ ਅਤੇ ਆਦਰ ਤੇ ਕਰੁਣਾਮਈ ਸਨੇਹ ਦੇ ਅਧਿਕਾਰੀ ਹਨ।
ਅੱਜ ਜਦੋਂ ਮਾਨਵਤਾ ਕੋਵਿਡ 19 ਸੰਕ੍ਰਮਣ ਦੀ ਭਿਆਨਕਤਾ ਦਾ ਸਾਹਮਣਾ ਕਰ ਰਹੀ, ਵਿਸ਼ੇਸ਼ ਕਰਕੇ ਤਦ, ਸਾਨੂੰ ਭਗਵਾਨ ਮਹਾਵੀਰ ਦੇ ਜੀਵਨ, ਉਨ੍ਹਾਂ ਦੀ ਤਪੱਸਿਆ, ਨਿਰਲੇਪਤਾ, ਜੀਵਨ ਪ੍ਰਤੀ ਸਕਾਰਾਤਮਕ ਦ੍ਰਿਸ਼ਟੀਕੋਣ ਰੱਖਣ ਦੇ ਉਨ੍ਹਾਂ ਦੇ ਸੱਦੇ, ਸਨੇਹ, ਸ਼ਾਂਤੀ ਅਤੇ ਸਹਿਨਸ਼ੀਲਤਾ ਦੇ ਉਨ੍ਹਾਂ ਦੇ ਸੰਦੇਸ਼ ਤੋਂ ਸਿੱਖਿਆ ਅਤੇ ਪ੍ਰੇਰਣਾ ਲੈਣੀ ਚਾਹੀਦੀ ਹੈ।
ਇਸ ਭਿਆਨਕ ਚੁਣੌਤੀ ਦੇ ਸਾਹਮਣੇ ਅਸੀਂ ਇੱਕ ਰਹੀਏ ਅਤੇ ਨਾ ਸਿਰਫ ਖੁਦ ਆਪਣੀ ਬਲਕਿ ਸੰਪੂਰਨ ਵਿਸ਼ਵ ਦੀ ਰੱਖਿਆ ਕਰੀਏ, ਉਸ ਨੂੰ ਸੁਰੱਖਿਅਤ ਬਣਾਈਏ।
ਆਓ ਅਸੀਂ ਇਸ ਸੰਕਟ ਦੇ ਦੁਰਪ੍ਰਭਾਵਾਂ ਤੋਂ ਬਚਣ ਅਤੇ ਉੱਭਰਣ ਵਿੱਚ, ਉਨ੍ਹਾਂ ਲੋਕਾਂ ਦੀ ਸੇਵਾ ਸਹਾਇਤਾ ਕਰੀਏ ਜੋ ਸਾਡੇ ਤੋਂ ਘੱਟ ਭਾਗਸ਼ਾਲੀ ਰਹੇ ਹਨ। ਆਓ ਅਸੀਂ ਭਾਈਚਾਰੇ ਅਤੇ ਮਾਨਵਤਾ ਦਾ ਸੰਦੇਸ਼ ਫੈਲਾਈਏ। ਦਇਆ ਅਤੇ ਕਰੁਣਾ ਦੁਆਰਾ ਭਗਵਾਨ ਮਹਾਵੀਰ ਪ੍ਰਤੀ ਆਪਣੀ ਸੱਚੀ ਸ਼ਰਧਾ ਅਤੇ ਆਸਥਾ ਪ੍ਰਗਟਾਈਏ।”
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ARCI ਵੱਲੋਂ ਮੈਟਲ–ਏਅਰ ਬੈਟਰੀ ਲਈ ਕਿਫ਼ਾਇਤੀ ਕੈਟਾਲਿਸਟਸ ਵਿਕਸਤ
ਇੱਕ ਨਵਾਂ ਗ਼ੈਰ–ਕੀਮਤੀ ਧਾਤ–ਆਧਾਰਤ ਦੋ–ਕਾਰਜਾਤਮਕ ਇਲੈਕਟ੍ਰੋਕੈਟਾਲਿਸਟ  ਲਾਗਤ ਘਟਾ ਸਕਦਾ ਹੈ ਅਤੇ ਮੈਟਲ–ਏਅਰ ਬੈਟਰੀਆਂ ਦੀ ਕਾਰਜਕੁਸ਼ਲਤਾ ਵਧਾ ਸਕਦਾ ਹੈ।
ਈਂਧਨ ਸੈੱਲਾਂ ਤੇ ਸੁਪਰ ਕੈਪੇਸਿਟਰਜ਼ ਵਿੱਚ ਵਾਧੇ ਨਾਲ।
ਉਨ੍ਹਾਂ ਵਿੱਚੋਂ, Zn-ਏਅਰ ਬੈਟਰੀਆਂ ਨੇ ਘੱਟ ਲਾਗਤ ਅਤੇ ਵਿਭਿੰਨ ਊਰਜਾ ਸਰੋਤਾਂ ਲਈ ਊਰਜਾ ਦੀ ਵਧੇਰੇ ਮੰਗ ਕਰਕੇ ਚੋਖਾ ਧਿਆਨ ਖਿੱਚਿਆ ਹੈ, ਪੂਰੀ ਦੁਨੀਆ ਵਿੱਚ ਲਿਥੀਅਮ–ion ਬੈਟਰੀਆਂ, ਸਿੱਕਾ–ਤੇਜ਼ਾਬ ਬੈਟਰੀਆਂ, ਰੀਡੌਕਸ ਫ਼ਲੋਅ ਬੈਟਰੀਆਂ, ਲਿਥੀਅਮ–ਏਅਰ ਬੈਟਰੀਆਂ, ਜ਼ਿੰਕ–ਏਅਰ ਬੈਟਰੀਆਂ ਆਦਿ ਸੋਡੀਅਮ–ਆਇਓਨ ਬੈਟਰੀਜ਼ੀ ਘਣਤਾ ਜਿਹੇ ਵਿਭਿੰਨ ਕਿਸਮ ਦੇ ਊਰਜਾ ਉਪਕਰਣ ਵਿਕਸਤ ਕਰਨ ਦੀਆਂ ਕੋਸ਼ਿਸ਼ਾਂ ਕੀਤੀਆਂ ਜਾ ਰਹੀਆਂ ਹਨ। ਉਹ ਪੋਰਟੇਬਲ ਇਲੈਕਟ੍ਰੌਨਿਕਸ ਅਤੇ ਬਿਜਲਈ ਵਾਹਨਾਂ ਤੇ ਊਰਜਾ ਭੰਡਾਰਣ ਦੇ ਉਪਕਰਣਾਂ ਲਈ ਕੰਪੈਕਟ ਊਰਜਾ ਸਰੋਤ ਹਨ, ਜੋ ਪੌਣ ਨਾਲ ਚੱਲਣ ਵਾਲੀਆਂ ਟਰਬਾਈਨਾਂ, ਫ਼ੋਟੋਵੋਲਟੇਅਕ ਪੈਨਲਜ਼, ਬਿਜਲਈ ਗ੍ਰਿੱਡਜ਼ ਅਤੇ ਐਂਡ ਯੂਜ਼ਰਜ਼ ਵਰਗੇ ਅਖੁੱਟ ਊਰਜਾ ਜੈਨਰੇਟਰਜ਼ ’ਚ ਊਰਜਾ ਪ੍ਰਵਾਹ ਨੂੰ ਵਿਵਸਥਿਤ ਕਰਦੇ ਹਨ। ਉਂਝ ਅਜਿਹੀਆਂ ਬੈਟਰੀਆਂ ਲਈ ਇੱਕ ਵੱਡੀ ਚੁਣੌਤੀ ਹੈ ਕੈਟਾਲਿਸਟ  ਵਿਕਾਸ। ਇੱਕ ਦੋ–ਕਾਰਜਾਤਮਕ ਕੈਟਾਲਿਸਟ ਆਕਸੀਜਨ ਘਟਾਉਣ ਲਈ ਕੰਮ ਕਰਦਾ ਹੈ ਤੇ ਬੈਟਰੀ ਡਿਸਚਾਰਜ ਕਰਦਾ ਹੈ ਤੇ ਉਹੀ ਕੈਟਾਲਿਸਟ ਚਾਰਜਿੰਗ ਚੱਕਰ ਵੇਲੇ ਆਕਸੀਜਨ ਵਿਕਾਸ ਰੀਐਕਸ਼ਨ ਵਿੱਚ ਵੀ ਮਦਦ ਕਰਦਾ ਹੈ। ਜ਼ਿਆਦਾਤਰ ਉਪਲਬਧ ਰਵਾਇਤੀ ਕੈਟਾਲਿਸਟਸ ਵਧੀਆ ਧਾਤਾਂ ਦੇ ਬਣੇ ਹੁੰਦੇ ਹਨ, ਜਿਸ ਕਾਰਣ ਉਹ ਬੈਟਰੀਆਂ ਮਹਿੰਗੀਆਂ ਹੁੰਦੀਆਂ ਹਨ।
ਭਾਰਤ ਸਰਕਾਰ ਦੇ ਵਿਗਿਆਨ ਤੇ ਟੈਕਨੋਲੋਜੀ ਵਿਭਾਗ  ਦੇ ਇੱਕ ਖ਼ੁਦਮੁਖਤਿਆਰ ਖੋਜ ਤੇ ਵਿਕਾਸ ਕੇਂਦਰ ‘ਇੰਟਰਨੈਸ਼ਨਲ ਐਡਵਾਂਸਡ ਰਿਸਰਚ ਸੈਂਟਰ ਫ਼ਾਰ ਪਾਊਡਰ ਮੈਟਲਰਜੀ ਐਂਡ ਨਿਊ ਮਟੀਰੀਅਲਜ਼’  ਨੇ sPEEK  ਨਾਂਅ ਦੇ ਪੌਲੀਮਰ ਦੇ ਕਾਰਬਨੀਕਰਣ ਦੁਆਰਾ ਧਾਤ ਦੇ ions ਨੂੰ ਸਲਫ਼ਰ ਡੋਪਡ ਕਾਰਬਨ ਢਾਂਚੇ ਵਿੱਚ ਤਬਦੀਲ ਕਰ ਕੇ ਇੱਕ ਕਿਫ਼ਾਇਤੀ ਇਲੈਕਟ੍ਰੋਕੈਟਾਲਿਸਟ ਵਿਕਸਤ ਕੀਤਾ ਹੈ। ਇਸ ਕੈਟਾਲਿਸਟ ਸੰਸਲੇਸ਼ਣ ਵਿਧੀ ਦੀ ਵਰਤੋਂ ਪਹਿਲਾਂ ਵਰਤੇ ਹੋਏ ionomers  ਨੂੰ ਰੀਸਾਈਕਲ ਕਰਨ ਲਈ ਵੀ ਕੀਤੀ ਜਾ ਸਕਦੀ ਹੈ।
ਵਿਗਿਆਨੀਆਂ ਨੇ ਇੱਕ ion-ਵਟਾਂਦਰਾ ਰਣਨੀਤੀ ਦੀ ਵਰਤੋਂ ਕੀਤੀ ਹੈ ਜੋ ਬਿਲਕੁਲ ਅਜਿਹੇ ਕਾਰਬਨ ਦੇ ਢਾਂਚੇ ਧਾਤ ਦੀਆਂ ions ਵਿੱਚ ਮੌਜੂਦ ਹੁੰਦਾ ਹੈ, ਜੋ ਕਣਾਂ ਦੇ ਆਕਾਰ ਨੂੰ ਸੀਮਤ ਕਰ ਦਿੰਦਾ ਹੈ ਅਤੇ ਟ੍ਰਾਂਜ਼ਿਸ਼ਨ ਧਾਤ ਦੀ ਬਹੁਤ ਘੱਟ ਲੋਡਿੰਗ ਬਣਤਰ ਉੱਤੇ ਕੰਟਰੋਲ ਕਰਦਾ ਹੈ। ਸਾਹਿਤ ਵਿੱਚ ਪਹਿਲਾਂ ਰਿਪੋਰਟ ਕੀਤੇ ਬਹੁਤ ਸਾਰੇ ਕੈਟਾਲਿਸਟਸ ਦੇ ਮੁਕਾਬਲੇ ਟ੍ਰਾਂਜ਼ਿਸ਼ਨ ਧਾਤ, ਉਚ ਗਤੀਵਿਧੀ ਅਤੇ ਹਾਈ ਸਾਈਕਲਿੰਗ ਸਥਿਰਤਾ ਦੀ ਲੋਅ ਲੋਡਿੰਗ ਰਾਹੀਂ ਇਸ ਦੀ ਲਾਗਤ ਘਟਦੀ ਹੈ।
ਇਹ ਕੈਟਾਲਿਸਟ ਘਟਾਏ ਵੋਲਟੇਜ ਪੋਲਰਾਈਜ਼ੇਸ਼ਨ ਵੱਲ ਵੀ ਜਾਂਦਾ ਹੈ, ਜਿਸ ਨਾਲ ਉੱਚ ਊਰਜਾ ਕਾਰਜਕੁਸ਼ਲਤਾ ਅਤੇ ਇੱਕ ਸਥਿਰ ਚਾਰਜ–ਡਿਸਚਾਰਜ ਵਿਸ਼ੇਸ਼ਤਾ ਯੋਗ ਹੁੰਦੀ ਹੈ। ਹਾਸਲ ਹੋਏ ਨਤੀਜਿਆਂ ਦੀ ਤੁਲਨਾ ਰਵਾਇਤੀ ਤੌਰ ਉੱਤੇ ਵਰਤੇ ਜਾਣ ਵਾਲੇ 20% ਜਾਂ ਵਧੇਰੇ ਧਾਤ ਲੋਡਿੰਗ ਵਾਲੇ ਵਧੀਆ ਧਾਤ–ਆਧਾਰਤ ਕੈਟਾਲਿਸਟਸ ਨਾਲ ਕੀਤੀ ਜਾ ਸਕਦੀ ਹੈ। ਇਹ ਖੋਜ ACS ਐਪਲਾਈਡ ਐਨਰਜੀ ਮਟੀਰੀਅਲਜ਼ ਵਿੱਚ ਪ੍ਰਕਾਸ਼ਿਤ ਹੋਈ ਹੈ।
ਚਿੱਤਰ ਏ) Mn-S-C ਕੈਟਾਲਿਸਟ ਬੀ) ਦਾ TEM ਚਿੱਤਰ ਇਲੈਕਟ੍ਰੋਕੈਮੀਕਲ ਵਿਸ਼ੇਸ਼ਤਾ ਅਤੇ ੲ) ਵਿਕਸਤ ਕੈਟਾਲਿਸਟਸ ਦੀਆਂ ਚਾਰਜ–ਡਿਸਚਾਰਜ ਵਿਸ਼ੇਸ਼ਤਾਵਾਂ
ਪ੍ਰਕਾਸ਼ਨ ਲਿੰਕ: DOI:10.1021/acsaem.9b01217
ਹੋਰ ਵੇਰਵਿਆਂ ਲਈ, ਡਾ. ਕੇ. ਰਮੱਈਆ  ਨਾਲ ਸੰਪਰਕ ਕੀਤਾ ਜਾ ਸਕਦਾ ਹੈ।
ਕਾਨੂੰਨ ਤੇ ਨਿਆਂ ਮੰਤਰਾਲਾ
ਸਮਰਪਿਤ ਵਣਜ ਅਦਾਲਤਾਂ: ਕਾਨੂੰਨੀ ਕੁਸ਼ਲਤਾ ਵਿੱਚ ਇੱਕ ਨਵਾਂ ਯੁੱਗ
ਬੇਤਰਤੀਬ ਅਤੇ ਸਵੈਚਲਿਤ ਕੇਸ ਵੰਡ ਵਣਜ ਅਦਾਲਤਾਂ ਵਿੱਚ ਕ੍ਰਾਂਤੀ ਲਿਆ ਰਹੀ ਹੈ। ਮਾਰਚ, 2023 ਤੱਕ, ਸੀਆਈਐੱਸ 3.2 ਸੌਫਟਵੇਅਰ ਦੀ ਵਰਤੋਂ ਕਰਦੇ ਹੋਏ ਦਿੱਲੀ ਵਿੱਚ ਸਮਰਪਿਤ ਵਣਜ ਅਦਾਲਤਾਂ ਨੇ ਬਿਨਾਂ ਕਿਸੇ ਮਨੁੱਖੀ ਦਖਲ ਦੇ ਫੇਸਲੈੱਸ, ਪਾਰਦਰਸ਼ੀ ਅਤੇ ਭਰੋਸੇਯੋਗ ਕੇਸ ਅਸਾਈਨਮੈਂਟ ਨੂੰ ਯਕੀਨੀ ਬਣਾਉਦਿਆਂ 1821 ਕੇਸ ਅਲਾਟ ਕੀਤੇ।
ਮਾਈਕਰੋ , ਸਮਾਲ ਅਤੇ ਮੀਡੀਅਮ ਉੱਦਮ ਮੰਤਰਾਲਾ
ਸ਼੍ਰੀ ਨਾਰਾਯਣ ਰਾਣੇ ਨੇ ‘ਐੱਮਐੱਸਐੱਮਈ ਇਨੋਵੇਟਿਵ ਸਕੀਮ ’ ਅਤੇ ਐੱਮਐੱਸਐੱਮਈ ਚੈਂਪੀਅਨਸ ਸਕੀਮ ਦੇ ਤਹਿਤ ‘ਐੱਮਐੱਸਐੱਮਈ ਆਈਡਿਆ ਹੈਕਥੌਨ 2022’ ਦੀ ਸ਼ੁਰੂਆਤ ਕੀਤੀ
ਕੇਂਦਰੀ ਸੂਖਮ, ਲਘੂ ਅਤੇ ਮੱਧਮ ਉੱਦਮ  ਮੰਤਰੀ ਸ਼੍ਰੀ ਨਾਰਾਯਣ ਰਾਣੇ ਨੇ ਅੱਜ ਐੱਮਐੱਸਐੱਮਈ ਆਈਡਿਆ ਹੈਕਥੌਨ 2022 ਦੇ ਨਾਲ ਐੱਮਐੱਸਐੱਮਈ ਇਨੋਵੇਟਿਵ ਸਕੀਮ  ਦੀ ਸ਼ੁਰੂਆਤ ਕੀਤੀ।
ਇਸ ਅਵਸਰ ‘ਤੇ ਆਪਣੀ ਗੱਲ ਰੱਖਦੇ ਹੋਏ ਸ਼੍ਰੀ ਰਾਣੇ ਨੇ ਕਿਹਾ ਕਿ ਆਤਮਨਿਰਭਰ ਭਾਰਤ ਵਿੱਚ ਐੱਮਐੱਸਐੱਮਈ ਦੀ ਮਹੱਤਵਪੂਰਨ ਭੂਮਿਕਾ ਹੈ। ਉਨ੍ਹਾਂ ਨੇ ਕਿਹਾ ਕਿ ਇਨ੍ਹਾਂ ਯੋਜਨਾਵਾਂ ਨਾਲ ਉੱਦਮੀਆਂ ਨੂੰ ਨਵੇਂ ਉੱਦਮ ਵਿਕਸਿਤ ਕਰਨ ਵਿੱਚ ਮਦਦ ਮਿਲੇਗੀ।
ਐੱਮਐੱਸਐੱਮਈ ਰਾਜ ਮੰਤਰੀ ਸ਼੍ਰੀ ਭਾਨੁ ਪ੍ਰਤਾਪ ਵਰਮਾ ਨੇ ਕਿਹਾ ਕਿ ਐੱਮਐੱਸਐੱਮਈ ਇਨੋਵੇਸ਼ਨ ਯੋਜਨਾ ਇਸ ਖੇਤਰ ਦੀ ਉਸ ਰਚਨਾਤਮਕਤਾ ਨੂੰ ਹੁਲਾਰਾ ਦੇਵੇਗੀ ਜਿਸ ਦਾ ਹੁਣ ਤੱਕ ਇਸਤੇਮਾਲ ਨਹੀਂ ਕੀਤਾ ਗਿਆ ਹੈ।
ਸ਼੍ਰੀ ਬੀ.ਬੀ. ਸਵੈਨ, ਸਕੱਤਰ ਐੱਮਐੱਸਐੱਮਈ ਨੇ ਇਸ ਇਨੋਵੇਸ਼ਨ ਸਕੀਮ ਦੀ ਸ਼ੁਰੂਆਤ ਦੇ ਦੌਰਾਨ ਆਪਣੇ ਸੰਬੋਧਨ ਵਿੱਚ ਕਿਹਾ ਕਿ ਇਹ ਇਨੋਵੇਸ਼ਨ ਨਾਲ ਜੁੜੀ ਗਤੀਵਿਧੀਆਂ ਦੇ ਲਈ ਇੱਕ ਹੱਬ ਦੇ ਰੂਪ ਵਿੱਚ ਕਾਰਜ ਕਰੇਗਾ ਅਤੇ ਚੰਗੇ ਬਿਜ਼ਨਸ ਆਈਡਿਆ ਨੂੰ ਹਕੀਕਤ ਵਿੱਚ ਬਦਲਣ ਦੇ ਲਈ ਮਾਰਗਦਰਸ਼ਨ ਵੀ ਦੇਵੇਗਾ। ਅਜਿਹੇ ਆਈਡਿਆ ਅੱਗੇ ਚਲ ਕੇ ਸਮਾਜ ਨੂੰ ਸਿੱਧਾ ਲਾਭ ਪ੍ਰਦਾਨ ਕਰਨਗੇ।
ਐੱਮਐੱਸਐੱਮਈ ਇਨੋਵੇਟਿਵ ਇੱਕ ਉਦੇਸ਼ ਦੇ ਨਾਲ 3 ਸਬ-ਕੰਪੋਨੈਂਟ ਅਤੇ ਕਾਰਜਾਂ ਨੂੰ ਏਕੀਕ੍ਰਿਤ ਕਰਨ, ਤਾਲਮੇਲ ਬਿਠਾਉਣ ਅਤੇ ਕਨਵਰਜ਼ ਕਰਨ ਦੇ ਲਈ ਇੱਕ ਸਮੁੱਚੇ ਦ੍ਰਿਸ਼ਟੀਕੋਣ ਦਾ ਨਾਮ ਹੈ। ਐੱਮਐੱਸਐੱਮਈ ਇਨੋਵੇਟਿਵ ਐੱਮਐੱਸਐੱਮਈ ਦੇ ਲਈ ਇੱਕ ਨਵੀਂ ਅਵਧਾਰਣਾ ਹੈ ਜਿੱਥੇ ਇੰਕਿਊਬੇਸ਼ਨ ਵਿੱਚ ਇਨੋਵੇਸ਼ਨ, ਡਿਜ਼ਾਈਨ ਇੰਟਰਵੈਂਸ਼ਨ ਅਤੇ ਸਿੰਗਲ ਮੋਡ ਅਪ੍ਰੋਚ ਵਿੱਚ ਇੰਟਲੈਕਚੁਅਲ ਪ੍ਰੋਪਰਟੀ ਰਾਈਟਸ  ਦੀ ਰੱਖਿਆ ਦੇ ਲਈ ਕੰਮ ਕੀਤਾ ਜਾਵੇਗਾ। ਭਾਰਤ ਦੇ ਇਨੋਵੇਸ਼ਨ ਬਾਰੇ ਐੱਮਐੱਸਐੱਮਈ ਦਰਮਿਆਨ ਜਾਗਰੂਕਤਾ ਪੈਦਾ ਕਰਨ ਅਤੇ ਉਨ੍ਹਾਂ ਨੂੰ ਐੱਮਐੱਸਐੱਮਈ ਚੈਂਪੀਅਨ ਬਣਨ ਦੇ ਲਈ ਪ੍ਰੇਰਿਤ ਕਰਨ ‘ਤੇ ਵੀ ਇਸ ਦਾ ਜ਼ੋਰ ਰਹੇਗਾ। ਇਹ ਇਨੋਵੇਸ਼ਨ ਨਾਲ ਜੁੜੀ ਗਤੀਵਿਧੀਆਂ ਦੇ ਲਈ ਇੱਕ ਹੱਬ ਦੇ ਰੂਪ ਵਿੱਚ ਕਾਰਜ ਕਰੇਗਾ ਜੋ ਅਜਿਹੇ ਬਿਜ਼ਨਸ ਆਈਡਿਆ ਦੇ ਵਿਕਾਸ ਵਿੱਚ ਮਾਰਗਦਰਸ਼ਨ ਵੀ ਦੇਵੇਗਾ ਜੋ ਸਮਾਜ ਨੂੰ ਸਿੱਧੇ ਤੌਰ ‘ਤੇ ਲਾਭ ਦੇ ਸਕਦੇ ਹਨ ਅਤੇ ਜਿਨ੍ਹਾਂ ਨੂੰ ਸਫਲਤਾਪੂਰਵਕ ਪੂਰਾ ਕੀਤਾ ਜਾ ਸਕਦਾ ਹੈ। ਉਪ-ਯੋਜਨਾਵਾਂ ਦਾ ਵੇਰਵਾ ਇਸ ਪ੍ਰਕਾਰ ਹੈ:-
-
ਡਿਜ਼ਾਈਨ: ਇਸ ਕੰਪੋਨੈਂਟ ਦਾ ਉਦੇਸ਼ ਭਾਰਤੀ ਮੈਨੂਫੈਕਚਰਿੰਗ ਖੇਤਰ ਅਤੇ ਡਿਜ਼ਾਈਨ ਮਾਹਿਰਤਾ/ਡਿਜ਼ਾਈਨ ਬਿਰਾਦਰੀ ਨੂੰ ਇੱਕ ਸਾਂਝੇ ਮੰਚ ‘ਤੇ ਲਿਆਉਣਾ ਹੈ। ਇਸ ਦਾ ਉਦੇਸ਼ ਨਵੇਂ ਉਤਪਾਦ ਵਿਕਾਸ, ਇਸ ਦੇ ਨਿਰੰਤਰ ਸੁਧਾਰ ਅਤੇ ਮੌਜੂਦਾ ਅਤੇ ਨਵੇਂ ਉਤਪਾਦਾਂ ਵਿੱਚ ਵੈਲਿਊ ਐਡੀਸ਼ਨ ਦੇ ਲਈ ਡਿਜ਼ਾਈਨ ਸਮੱਸਿਆਵਾਂ ‘ਤੇ ਰੀਅਲ ਟਾਈਮ ਮਾਹਿਰ ਸਲਾਹ ਅਤੇ ਲਾਗਤ ਪ੍ਰਭਾਵੀ ਸਮਾਧਾਨ ਪ੍ਰਦਾਨ ਕਰਨਾ ਹੈ। ਡਿਜ਼ਾਈਨ ਪ੍ਰੋਜੈਕਟ ਦੇ ਲਈ 40 ਲੱਖ ਤੱਕ ਦੀ ਵਿੱਤੀ ਸਹਾਇਤਾ ਅਤੇ ਵਿਦਿਆਰਥੀ ਪ੍ਰੋਜੈਕਟ ਦੇ ਲਈ 2.5 ਲੱਖ ਰੁਪਏ ਪ੍ਰਦਾਨ ਕੀਤੇ ਜਾਣਗੇ।
-
ਆਈਪੀਆਰ : ਇਸ ਯੋਜਨਾ ਦਾ ਉਦੇਸ਼ ਐੱਮਐੱਸਐੱਮਈ ਦਰਮਿਆਨ ਬੌਧਿਕ ਸੰਪਦਾ ਅਧਿਕਾਰਾਂ  ਬਾਰੇ ਜਾਗਰੂਕਤਾ ਵਧਾਉਣ ਅਤੇ ਭਾਰਤੀ ਅਰਥਵਿਵਸਥਾ ਵਿੱਚ ਰਚਨਾਤਮਕਤਾ ਬੌਧਿਕ ਪ੍ਰਯਤਨ ਨੂੰ ਪ੍ਰੋਤਸਾਹਿਤ ਕਰਨ ਦੇ ਲਈ ਭਾਰਤ ਵਿੱਚ ਆਈਪੀ ਸੱਭਿਆਚਾਰ ਵਿੱਚ ਸੁਧਾਰ ਕਰਦਾ ਹੈ। ਇਸ ਦਾ ਉਦੇਸ਼ ਐੱਮਐੱਸਐੱਮਈ ਦੁਆਰਾ ਉਨ੍ਹਾਂ ਦੇ ਵਪਾਰੀਕਰਨ ਅਤੇ ਆਈਪੀ ਸੁਵਿਧਾ ਕੇਂਦਰ ਦੇ ਮਾਧਿਅਮ ਨਾਲ ਆਈਪੀਆਰ ਉਪਕਰਣਾਂ ਦੇ ਪ੍ਰਭਾਵੀ ਉਪਯੋਗ ਦੇ ਲਈ ਵਿਕਸਿਤ ਵਿਚਾਰਾਂ, ਤਕਨੀਕੀ ਇਨੋਵੇਸ਼ਨ ਅਤੇ ਗਿਆਨ-ਸੰਚਾਲਿਤ ਵਪਾਰ ਰਣਨੀਤੀਆਂ ਦੀ ਸੁਰੱਖਿਆ ਦੇ ਲਈ ਉਪਯੁਕਤ ਉਪਾਅ ਕਰਨਾ ਹੈ। ਇਸ ਵਿੱਚ ਵਿਦੇਸ਼ੀ ਪੇਟੈਂਟ ਦੇ ਲਈ 5 ਲੱਖ ਰੁਪਏ, ਘਰੇਲੂ ਪੇਟੈਂਟ ‘ਤੇ 1 ਲੱਖ ਰੁਪਏ, ਜੀਆਈ ਰਜਿਸਟ੍ਰੇਸ਼ਨ ਦੇ ਲਈ 2 ਲੱਖ ਰੁਪਏ, ਡਿਜ਼ਾਈਨ ਰਜਿਸਟ੍ਰੇਸ਼ਨ ਦੇ ਲਈ 15,000 ਰੁਪਏ, ਪ੍ਰਤਿਪੂਰਤੀ ਦੇ ਰੂਪ ਵਿੱਚ ਟ੍ਰੇਡਮਾਰਕ ਦੇ ਲਈ 10,000 ਰੁਪਏ ਤੱਕ ਦੀ ਵਿੱਤੀ ਸਹਾਇਤਾ ਦਾ ਪ੍ਰਾਵਧਾਨ ਹੈ।
ਜ਼ਿਆਦਾ ਜਾਣਕਾਰੀ ਦੇ ਲਈ ਵਿਜ਼ਿਟ ਕਰੋ- www.innovative.msme.gov.in
ਪ੍ਰਧਾਨ ਮੰਤਰੀ ਦਫਤਰ
ਭੋਜਪੁਰ ਦਾ ਮਿਲਟ ਫੈਸਟੀਵਲ ਲੋਕਾਂ ਵਿੱਚ ਸ਼੍ਰੀ ਅੰਨ ਦੇ ਪ੍ਰਤੀ ਜਾਗਰੂਕਤਾ ਵਧਾਏਗਾ: ਪ੍ਰਧਾਨ ਮੰਤਰੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਕਿਹਾ ਹੈ ਕਿ ਭੋਜਪੁਰ ਦਾ ਮਿਲਟ ਫੈਸਟੀਵਲ ਲੋਕਾਂ ਵਿੱਚ ਸ਼੍ਰੀ ਅੰਨ ਦੇ ਪ੍ਰਤੀ ਜਾਗਰੂਕਤਾ ਵਧਾਏਗਾ। ਸ਼੍ਰੀ ਮੋਦੀ ਨੇ ਅੱਗੇ ਕਿਹਾ ਕਿ ਇਹ ਫੈਸਟੀਵਲ ਲੋਕਾਂ ਨੂੰ ਸ਼੍ਰੀ ਅੰਨ ਨੂੰ ਆਪਣੇ ਖਾਨ—ਪਾਨ ਵਿੱਚ ਸ਼ਾਮਲ ਕਰਨ ਲਈ ਪ੍ਰੇਰਿਤ ਕਰੇਗਾ। ਦੋ ਦਿਨਾਂ ਦੇ ਮਿਲਟ ਫੈਸਟੀਵਲ ਦਾ ਆਯੋਜਨ ਬਿਹਾਰ ਦੇ ਭੋਜਪੁਰ ਜ਼ਿਲ੍ਹੇ ਵਿੱਚ 28 ਫਰਵਰੀ ਤੋਂ 01 ਮਾਰਚ, 2023 ਤੱਕ ਕੀਤਾ ਗਿਆ।
ਕੇਂਦਰੀ ਫੂਡ ਪ੍ਰੋਸੈੱਸਿੰਗ ਇੰਡਸਟਰੀਜ਼ ਮੰਤਰੀ, ਸ਼੍ਰੀ ਪਸ਼ੂਪਤੀ ਕੁਮਾਰ ਪਾਰਸ ਦੇ ਇੱਕ ਟਵੀਟ ਦੇ ਜਵਾਬ ਵਿੱਚ ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ ;
“ਭੋਜਪੁਰ ਦਾ ਮਿਲਟ ਫੈਸਟੀਵਲ ਸ਼੍ਰੀ ਅੰਨ ਦੇ ਪ੍ਰਤੀ ਲੋਕਾਂ ਦੀ ਜਾਗਰੂਕਤਾ ਤਾਂ ਵਧਾਏਗਾ ਹੀ, ਨਾਲ ਹੀ ਇਸ ਨੂੰ ਖਾਨ—ਪਾਨ ਵਿੱਚ ਵੀ ਸ਼ਾਮਲ ਕਰਨ ਦੇ ਲਈ ਪ੍ਰੇਰਿਤ ਕਰੇਗਾ।